text:
Karte
- Fotos
- Länderinformationen
- Hotels
Stichworte dieser Karte / Inhalt
Straßenkarte, Landkarte, Pazifik Südsee Korosee Nadi Viti Levu Vanua Levu Yasawa Group Moala Group Exploring Isles Mamanuca-i-Cake-Group Mamanuca-i-Ra-Group Lau Group Labasa Savusavu Lautoka Kadavu Koro Ovalau Gau Yaroua Ogea Levu Totoya Vuaqava Matuku Moala Ono Yasawa Nacula Naviti Waya Ono-i-lau Tuvana-i-ra Namuka- i-Lau Wailagi Lala Nukusemanu Thikombia Rabi Cobia Kioa Motoriki Vetauua Qelelevu Taveuni Yagasa Fulaga Kabara Beqa Yanuca Vatu Lele Yadua Vatoa Namenalala Wakaya Nairai Mago Munia Tuvuca Lakeba Waiqori Vanua Balavu Batiki Thicomba Katafanga Aiwa Moce Cicia Naitaba Qamea Laucala Kaibu Nayau Kanacea


c: text/html

text:
E vakayacori na soqo ni veivakadeitaki ena tikotiko e Valelevu e Nasova.
Era tiko ena soqo na Paraiminisita ko Komadoa Voreqe Bainimarama kei na watina, na lewe ni Bose Yaco, turaga ni valu kei ira na mata ni veivanua.
E liutaka na masu ni bubului na vunivola levu ni Lotu Wesele e Viti, ko Talatala Tuikilakila Waqairatu.
E kaya ko Bainimarama ni na sega ni digitaki e dua na vukevuke ni Peresitedi ena gauna oqo, ia ena vakayacora na Vosa Vakadua, ko Anthony Gates, na i tavi vaka-vukevuke ni Peresitedi kevaka ena gadrevi me vaka kina.
Husband questioned in murder inquiry
ATH profit drops $10m

robotstxt: allowed

filter: keep


text:
IKURI
1914—Yabaki Vakairogorogo ena Parofisai ni iVolatabu
NI SE vo tu e vicasagavulu na yabaki me qai yacovi na 1914, e sa kaya voli mai e dua na ilawalawa e dau vulica na iVolatabu ni na yaco e so na ka lelevu ena yabaki oya. Na ka lelevu cava oya? Na cava e so na ivakadinadina e dusia ni na yabaki bibi na 1914?
A kaya o Jisu me vaka e volai ena Luke 21:24: “A ra na butuki Jerusalemi sobu ko ira na veimatanitu, me yacova nai vakataotioti ni nodra gauna na veimatanitu.” A koroturaga voli ni nodra matanitu na Jiu o Jerusalemi—na vanua era veiliutaki tiko kina na tui ena iyatukawa i Tui Tevita. (Same 48:1, 2) Ia, o ira na tui oqo era duatani sara ni vakatauvatani kei ira na iliuliu ni veimatanitu tale e so ena gauna oya. Ena vuku ni cava? Era a dabe sara tiko ga e “nai tikotiko vakaturaga i Jiova” ena nodra matataki koya. (1 Veigauna 29:23) O koya gona, o Jerusalemi a vakatakarakarataka na veiliutaki i Jiova.
Ia, ena sala cava kei na gauna cava era tekivu “butuki Jerusalemi sobu [kina] ko ira na veimatanitu”? A yaco oqo ena 607 B.S.K. ena nodra vakavuai Jerusalemi na kai Papiloni. Sa mani lala “nai tikotiko vakaturaga i Jiova,” mai mudu kina nodra veiliutaki na kawa vakatui era vu mai vei Tevita. (2 Tui 25:1-26) Ia, ena tawamudu beka na “butuki” tiko kei Jerusalemi? Sega, ni a kaya na parofisai i Isikeli me baleti koya na iotioti ni tui kei Jerusalemi o Setekaia: “Luvata tani nai sala dina, ka kauta tani nai sala vakatui…ena segasega tale, ka me lako mada mai ko koya sa dodonu me nona; ia ka’u na solia vua.” (Isikeli 21:26, 27) O Jisu Karisito sara ga e vakaibalebaletaki vei “koya sa dodonu me nona” na isala vakatui i Tevita. (Luke 1:32, 33) O koya gona, ena qai cava na “butuki” tiko kei Jerusalemi ni sa na Tui o Jisu.
Ena yaco ni naica na ka vakasakiti oqo? A vakaraitaka o Jisu nira na veiliutaki voli na Kai Veimatanitu Tani ena loma ni dua na gauna lokuci. Eda na kila na balavu ni gauna oqo nida vakadeuca na itukutuku e volai ena Taniela wase 4. E tukuni ena wase ni iVolatabu oqo na veika e tadra na Tui kei Papiloni o Nepukanesa. Na tadra oqo a yaco me bibi sara na kena ibalebale. A raica o koya e dua na vunikau vakaitamera e lauta sobu. Sa qai vauraki na tolona ena kopa kei na aironi me kua ni tubu tale. Sa qai kaya e dua na agilosi: “Me oti mada vua e vitu na gauna.”—Taniela 4:10-16.
Na iVolatabu e dau cavuta ena so na gauna na vunikau me vakaibalebaletaka na veiliutaki. (Isikeli 17:22-24; 31:2-5) O koya gona, na lauta sobu ni vunikau vakaitamera oya e vakatakarakarataka na tagutuvi ni veiliutaki ni Kalou, era kena mata tiko na tui era veiliutaki e Jerusalemi. Ia, e macala mai na raivotu ni na “butuki” tiko o Jerusalemi ena loma ga ni dua na gauna yalataki—e “vitu na gauna.” E vakacava na dede ni “vitu na gauna” oqo?
E vakaraitaka na Vakatakila 12:6, 14 (NW) ni tolu veimama na gauna e tautauvata kei na “dua na udolu ka rua na drau ka onosagavulu na siga.” Ena vakaruataki na iwiliwili oqo me qai tautauvata kei na “vitu na gauna,” kena ibalebale ena 2,520 na siga. Ia, a sega ni cava na nodra “butuki” Jerusalemi voli na veimatanitu ni oti e 2,520 na siga ni sa bale oti o Jerusalemi. E macala gona vakasigalevu ni parofisai oqo e balavu cake na gauna e kovuta. Nida qai dikeva na Tiko Voli mai na Lekutu 14:34 kei na Isikeli 4:6 e cavuti kina na ‘dua na siga me dua na yabaki,’ eda na qai raica ni “vitu na gauna” e vakaibalebaletaka e 2,520 na yabaki.
E tekivu na 2,520 na yabaki oqo ena Okotova 607 B.S.K., ena gauna e bale kina o Jerusalemi vei ira na kai Papiloni, qai kaliraki laivi na veiliutaki vakatui mai na vuvale i Tevita. E cava na gauna oya ena Okotova 1914. E mai cava tale ga kina na “nodra gauna na veimatanitu,” vakatikori tale ga mai lomalagi o Jisu me Tui ni Matanitu ni Kalou.*—Same 2:1-6; Taniela 7:13, 14.
Me vaka ga e parofisaitaka o Jisu, na nona “tiko” me veiliutaki vakatui ena Matanitu vakalomalagi e vakatakilakilataki ena yaco ni veika lelevu e vuravura—na ivalu, leqa ni kakana, uneune, kei na veimataqali mate ca. (Maciu 24:3-8; Luke 21:11) Na veika lelevu vaka oqo era vakaraitaka votu ni sucu na Matanitu ni Kalou mai lomalagi ena 1914, tekivu tale ga ena yabaki oya na “iotioti ni veisiga” ni ituvaki ca kei vuravura oqo.—2 Timoci 3:1-5, NW.
* E tiko e 606 na yabaki mai na Okotova 607 B.S.K. me yaco ina Okotova 1 B.S.K. Me vaka ni sega ni dua na yabaki na saiva, e tiko e 1,914 na yabaki mai na Okotova 1 B.S.K. ina Okotova 1914 S.K. Nida soqona na 606 na yabaki kei na 1,914 na yabaki, eda na yacova e 2,520 na yabaki. Raica na ulutaga na “Chronology” ena ivola na Insight on the Scriptures, tabaka na iVakadinadina i Jiova ena ikuri ni ivakamacala me baleta na bale nei Jerusalemi ena 607 B.S.K.


text:
Na Masu
Ia ni dou sa masu, kakua ni vosa balabalavu walega, me vakataki ira na tawa lotu; ni ra sa nanuma era na roguci ni ra sa vosa balabalavu.
O koya mo dou qai masu vakaoqo:
- "Tama i keimami mai lomalagi, Me vakarokorokotaki na yacamuni".
- "Me yaco na noumuni lew"
- "Me caka na lomamuni e vuravura me vaka sa caka mai lomalagi"
- "Solia mai vei keimami e na na siga oqo na kakana e yaga vei keimami"
- "Ia kakua ni cudruvi keimami e na vuku ni meimami valavala ca, me vala keimami sa sega ni cudruvi ira era sai valavala ca vei keimami"
- "Ia kakua ni kauti keimami ki na vere, ka mo ni vakabulai keimami mai na ca; Ni sa nomuni na lewa, kei na kaukauwa, kei na vakarokoroko, ka sega ni mudu. Emeni".


text:
Tukuna na minisita ni vuli o Filipe Bole ni na vu ni veisau, o ya na kena ra dau lako vakamataka e koronivuli na gone ni se buto tu.
E sega ni ka vinaka qo ka dau yaco vakalevu vei ira na gonevuli e ra tiko e na taudaku ni vei koro lelevu.
Sa kerei vei ira na vakalesilesi liu ni minisitiri ni vuli me ra na veitukuni taka yani vei ira na liuliu ni veikoronivuli na veisau oqo.
Ia e namaki me ra tiko e koroniovuli na qasenivuli kece e na walu na kaloko.
Mai yaco na lewa oqo ni oti na nodrau bose ko Bole kei Filipe Jitoko, na nona vunivola tudei.
School start hours extended
Mate e tolu e gaunisala, kawai na ovisa


text:
Buddha
Sucu ena 563 B.K. mai na dua na Yavusa Hindu e Nepal. A kauwaitaka na veivakararawataki a yaco wavoliti koya tu.
Dro tani mai na vale vakatui nei tamana, vakanadakuya na vuravura, ka bula voli vakadravudravua. Vakasaqara na veivakararamataki, a raica na ka e qai vakatoka me “sala ni veisereki.” Tukuna ni sa yacovi Nirvana, e dua na ituvaki ni bula eda sa sega kina ni kauwaitaki, na mosi, se eda sega ni kilai mai vei ira e taudaku. A yaco me nodra qasenivuli na italatala ni vakabauta vaka-Buda.
Dro tani mai na vale vakatui nei tamana, vakanadakuya na vuravura, ka bula voli vakadravudravua. Vakasaqara na veivakararamataki, a raica na ka e qai vakatoka me “sala ni veisereki.” Tukuna ni sa yacovi Nirvana, e dua na ituvaki ni bula eda sa sega kina ni kauwaitaki, na mosi, se eda sega ni kilai mai vei ira e taudaku. A yaco me nodra qasenivuli na italatala ni vakabauta vaka-Buda.
This is an excerpt from the article Buddha from the Wikipedia free encyclopedia. A list of authors is available at Wikipedia.


text:
Update: 1:27PM NA i katolu ni ulutaga era kauwai kina na lewenivanua e Viti, oya na bula dravudravua.
Mai na vakadidike eratou biuta vata na Times Tebutt Poll Research, oqo e dua na i ulutaga ka ra nanuma na lewenivanua ni dodonu me na vakavinakataki ni da vakanamata ki na veidigidigi ena vula o Seviteba.
Mai na ulutaga e ra digitaki, e 55 na pasede na lewenivanua era vakatarogi era tukuna ni matai duadua ni leqa era nanuma ni dodonu mena vakavinakataki oya na tawa cakacaka, karua ( 42 na pasede) na sau levu ni bula, ka i katolu na bula dravudravua e Viti.
Mai na lewe 1036 na lewenivanua era vakatarogi ena vakadidike oqo e 32 na pasede era vakadeitaka ni bula dravudravua e dua na leqa e tara na bula ni vuvale e Viti, ka so madaga na wekada voleka era sotava tiko na bula oqo.
E laurai ni levu vei ira na marama era kauwai ena tikina oqo mai vei ira na turaga.
Ni laurai na nodra i sau ni taro na vakatarogi oqo, e kunei ni levu sara vei ira na i tabagone mai na yabaki 18 ki na 34 era vakaraitaka na nodra kauwai me baleta na i ulutaga oqo.
Vei ira na i tabaqase, era kaya ni bula dravudravua e dua na ka e tarai ira na nodra i taba vata, ia vei ira na i tabagone, era kaya ni bula dravudravua e dua na leqa e tara tiko na noda vanua raraba.
Na vakadidike ka qarava oqo na Times Tebutt, e vakadeuca na veika e ra sotava ka ra kauwai kina na lewenivanua e Viti, ni da vakavakarau yani ki na Veidigidigi ena vula o Seviteba.
E laurai ni sa dua na ka na tubu ni i sau ni veika e volitaki tiko e na veisitoa lelevu me vaka nai sau ni sucu, sau ni bata, kei na kakana vakabatabatataki me vaka na toa, mateni kei na ika.
Ia, o ira na noda mai na veikorokoro era dau gole mai na basa ena makete e dua tu ga nai sau ni kakana draudrau kei na kakana dina era volitaka.
Ka sa veicalati sara ga kei na veika e ra rawata mai na nodra vakayagataka na i lavo e ra rawata mai na i sau ni kakana era mai volitaka e na makete.


text:
Ko Ira Nai Tokani I Karisito Era Soqoni Ena Yaca Ni Turaga Ko Jisu
- Ko ira era soqoni tiko ena yaca ni Turaga ko Jisu
- Ko cei ko ira oqo?
- Era vinaka beka li mai vei ira tale na vei soqosoqo lotu eso ko ira oqo?
- A cava era sega ni vakatokayacataki kina ena dua na yaca ko ira oqo?
- Na i vakavuvuli cava era taurivaka tiko?
- Na cava na vuna mo biuta kina veisoqosoqo lotu Seja ni vakaivolatabu?
- E sega beka li ni dua tale nai vakavuvuli vou oqo?
- Na cava e gadreva na Kalou vei keda?
- Gauna cava sara ka sa bula voli mai kina na lotu?
- Na cava e dau vakayacori ena nodra gauna ni soqoni?
- Ena sega beka na veisei ena kedra maliwa?
- Na cava na nomu vakatulewa ena veika oqo?
Ko ira era soqoni tiko ena yaca ni Turaga ko Jisu
Ko Jisu Karisito na Luve ni Kalou bula e a sa solia tu e dua na vosa ni yalayala ena Maciu 18 tikina e 20, ka vaka koto oqo, "Ia e na tikina sa soqoni vata kina e lewe rua, se lewe tolu, e na yacaqu, au sa tiko kina ena kedratou maliwa."
Na vosa ni yalayala oya e sa kena i balebale ni ko Jisu vakataki koya ena usutu ni nodra vakasoqoni vata nai tokani i Karisito.
Ko Jisu vakataki koya e sa nai lutua ni veika kecega eda cakava se levu se lalai? Ia, e dua na ka vakaloloma ni sa sega ni vakakina ena gauna edaidai. Ia era tiko nai tokani i Karisito e ra taurivaka ka soqoni duadua ga ena yaca ni Turaga ko Jisu. Era dau vakayagataka nai vakayakavi ni Turaga ena vei matai ni Siga ni Wiki (Siga Tabu). Era dau vakasoqoni vata vakawasoma me ra masumasu ka me ra qarava matua na nodrai vakavuvuli nai apositolo ena kena i valavala ga ka tauyavutaki taumada kina na lotu ni Turaga (Cakacaka 2:42)
Ko cei ko ira oqo?
Ko ira oqo era vakadinadinataka ni ra sa tamata i valavala ca sara ena mata ni Kalou savasava. Era vakabauta ni sai Jisu Karisito ga, e colata na nodra i valavala ca ena yagona e na kauvelatai (1Pita 2 tikina 24). Era vakadinadinataka ni ra tamata i valavala ca ka ra sa vakatusa ena mata ni Kalou bula, ka ra sa vakabauta ni sa yalodina ka yaladodonu ko koya me bokoca na nodrai valavala ca, ka vakasavasavataki ira mai na ka kecega sa sega ni dodonu (1Joni 1 tikina 9). Ena nodra ciqomi Jisu ki na nodra bula, sa solia vei ira ko Koya me ra yaco rawa me ra luve ni Kalou, vei ira sa vakabauta na yacana (Joni 1 tikina e 12 kei na 13). Ena yago i Jisu Karisito ni sa cabori vakadua, sa yaco kina me ra vakasavasavataki ena vuku ni nona loloma. (1Periu 10 tikina 10).
Era vinaka beka li mai vei ira tale na vei soqosoqo lotu eso ko ira oqo?
O ira era vakabulai walega e na loloma ni Kalou (grace), o koya ka sereki ira, maroroi ira ka rawa ni ra na vakararavi tiko kina ena veigauna eso era na malumalumu kina vakayalo.
Era kila tiko ni tamata makawa kei na kenai tovo vakayago e sa bula tikoga ka sa bibi me ra na vakamatea tiko ena veigauna kece. Kevaka e sega, e na rawa ni rogoca kina na yaca ni Turaga. Sa rui vinaka na Kalou ni sa rawa ni vakavouia na tamata makawa ki na dua na tamata vou, o koya e dodonu me na kune tiko kina na bula dina va-kalou (Efeso 2 tikina 10). E usutu ni nodra bula ena veisiga me ra veilomani, ka sa ka e bibi vei ira na duavata me vaka ni ra sa veitiki ni yago i Karisito. Na veitokani va-karisito vakaoqo e sa sega soti ni kune e na gauna edaidai ena vuku ni veivakavuvuli cala eso vaka-tamata ka sa tu ena gauna edaidai (1Timoci 4 tikina 1).
A cava era sega ni vakatokayacataki kina ena dua na yaca ko ira oqo?
Nai Vola Tabu e vakawabokotaka na tatawasewase kei na veiletitaki ni lotu, "Dou sa sega li ni vakayago, ni sa kaya tiko e dua, Oi au nei Paula; ka dua tani, Oi au sa nei Apolosa? Ia, ko cei ko Apolosa? Se ko cei ko Paula? Ai talatala walega, dou sa vakabauta ena vukudrau.?" (1Koronica 3 tikina 4 kei 5).
"Ia mai Anitioki era sa vakatokai mada eliu ko ira sa lotu mei tokani i Karisito" (Cakacaka 11 tikina 26).
Ena vuku ni vakaro ni Vola Tabu, era vinakata me ra sa tokara saraga na yaca i Karisito ka me kakua ni vakayacani ki na dua na tamata, i tikotiko se i yaca buli vakaitaukei. Na tatawasewase kei na veiletitaki ni lotu e sega ni a vakatavuvulitaka ko Jisu Karisito. Na veilomani kei na duavata sa usutu ni nona sasaga vei keda.
Na i vakavuvuli cava era taurivaka tiko?
E nodra takete me ra muria na veivakavuvuli eso ka sa dusimaka oti koto na i Vosa ni Kalou. (E sega tale ni dua nai voladusidusi e ra muria, nai Vola Tabu ga). Era sa rai vakatabakidua saraga ki nai Vola Tabu. Ni sai koya oqo nai vola dusidusi ni Kalou vei keda, ka sa ceguva oti ka vakalougatataka talega na Kalou me rauti keda saraga vakavinaka.
"Sai koya na Kalou sa vakavuna nai Vola Tabu kecega, a sa yaga oqo mei vakavuvuli, me vunauca na ca, me ia kina na vakadodonutaki, me ia kina na vakavuvuli e na ka e dodonu" (2Timoci 3 tikina 16).
E ra vakabauta ni ko Jisu Karisito e luve ni Kalou bula, kunekunetaki mai vua na Yalo Tabu, ka qai sucu mai vua na marama ko Meri. E a vakararawataki, mate, ka qai tucake tale mai na mate, ka sa dabe tiko ena gauna oqo ena liga i matau ni Kalou bula.
Na cava na usutu tudei ni nodra sasaga?
E nodra sasaga me ra vakadamurimuria na i vakavuvuli ka sa dusimaka oti koto nai Vola Tabu.
Ena vuku gona ni ka oqo, e vuqa vaka vuqa na tamata era sa biuta na vei mata lotu kilai eso baleta ni sa sega vi vakarokorokotaki kina na lewa ni Turaga kei na Yalo Tabu. Nai dusidusi mai na i Vola Tabu era raica nai tokani i Karisito ni tamata vakabauta dina kece sara era sa vakatokai mera bete ka sa rawa ni ra cakava talega na cakacaka vakai talatala.
O ira kece era sa sucu vou - o ira nai tokani i Karisito - era sa veivatu bula, ka ra sa tara cake me ra vale vakayalo, me matabete yalosavasava, me ra cabora kina nai madrali vakayalo - sa vinaka vua na Kalou ena vuku i Jisu Karisito (1Pita 2 tikina 5).
Na cava na vuna mo biuta kina veisoqosoqo lotu Seja ni vakaivolatabu?
Baleta na Kalou e sega ni taleitaka me veiwakivata na rarama kei na butobuto se tamata vakabauta kei na tamata tawa vakabauta. E kaya vakaoqo na i Apositolo ko Paula "Dou kakua ni veitokani vata vakatani kei ira era sa sega ni vakabauta: sa veitokani vakaevei na yalododonu kei na tawa-yalododonu? Se rau sa veiwekani vakaevei na rarama kei na butobuto" (2Koronica 6 tikina 14 kei 15).
Kevaka erau na veitokani na tamata vakabauta kei ira sa vesuki tu enai valavala ca, se veitokani kei ira sa taurivaka ka vakatavuvulitaka cala tiko na veika me baleta na loma ni Kalou, era na sega ni rawa ni na vakarokorokotaka na Kalou, me vaka e nakita o keya.
Koya gona e kaya kina na Kalou "Ia na yavu dei ni Kalou sa tu ga, ia sa vakaoqo na vosa sa volai kina, sa Kilai ira na nona tamata na Turaga: ka, Me ra lako tani mai nai valavala ca ko ira yadua era sa cavuta na yaca i Karisito" (2Timoci 2 tikina 19).
E sega beka li ni dua tale nai vakavuvuli vou oqo?
Nai vola Tabu e tukuna vakamatata ni soqosoqo se mata i lawalawa sega ni va-kalou ko ira era muria na i vakavuvuli ni dua na tamata se me ra laveta cake na bula ni tamata ka tekivutaka nai lawalawa oya (Cakacaka 5 tikina 17; wase 15 tikina 5; Taito 3 tikina 9, 10 kei 11; 1Koronica 3 tikina 3, 4 kei na 21).
Ia nai tokani dina i Karisito ena sega tale ni qai tauyavutaka tale e dua na yavu vou se i soqosoqo vou. Baleta kevaka me da rai lesu ga ki nai Vola Tabu ka vakatavuvukitaka na nodrai vakavuvuli nai Apositolo ena gauna ka tauyavutaki taumada kina na lotu, ka me kakua ni da riba tani mai kina, ke a sega ni levu tu na tatawasewase me vaka sa laurai tu ena gauna edaidai.
Ko ira nai tokani Karisito oqo era via taqomaka walega na duavata vakai Vola Tabu kei na veivinakati (Efeso 4 tikina 3). Kevaka eda na via taqomaka na lomavata kei na duavata ka vinakata na Kalou, sa dodonu me da rai lesu ga ki nai Vola Tabu ni vanua oqo ena kune duadua kina na loma ni Kalou vei keda.
Na cava e gadreva na Kalou vei keda?
Me da duavata se dua bauga. E da wilika ni ko ira nai tokani i Karisito taumada era "qarava matua na nodrai vakavuvuli nai Apositolo kei na veilomani, kei na dovi madrai, kei na masumasu" (Cakacaka 2 tikina 42). E kaya talega nai Vola Tabu me baleta na duavata oqo ni "sa dua bauga na yago, dua na Yalo Tabu, dua nai nuinui, dua na veipapitaisotaki, dua bauga na Kalou na Tamada o koya sa lewa na ka kecega (Efeso 4 tikina 4 kina 6).
Sa vakarautaka e dua na yago na Kalou me da semai ka me da veitiki ni yago oya. Ia me na kakua ni tawase na yago oya (1Koronica 12 tikina 24 kei na 25).
"Ia kau sa vakamasuti kemudou, na veiwekani, e na yaca ni noda Turaga ko Jisu Karisito, mo dou tauvata kecega e na vosa, ia me kakua vei kemudou na veisei, mo dou veivinakati sara ni dou sa lomavata ka lewa vata" (1Koronica 1 tikina 10).
. me ra dua bau kecega. (Joni 17 tikina 21).
Gauna cava sara ka sa bula voli mai kina na lotu?
Ko Jisu a kaya vei Pita ". Au na tara na noqui soqosoqo lewe ni lotu . (Maciu 16 tikina 18). Na mala ni vosa oya nei Jisu e vakaraitaka ni soqosoqo lotu a sa bera ni tauyavutaki. Na yavu ni soqosoqo lotu nei Karisito eratou a vakotora ko iratou nai Apositolo kei ira na parofita ni veiyalayalati vou (Efeso 2 tikina 19-20). Nai soqosoqo lotu talega oqo e sa na nona i tikotiko na Kalou ena vuravura oqo.
E kaya ko Paula ki nai soqosoqo lewe ni lotu mai Koronica "Ni sa sega ni rawata e dua na tamata me viritaka na yavu tani, ko ya ga sa viritaki tu, ko Jisu Karisito ga" (1Koronica 3 tikina 11).
Na tauyavutaki ni soqosoqo lotu nei Karisito e vakatakilakilataki ena kena a sovaraki mai na Yalo Tabu ena siga ni Penitiko ka volai koto ena Cakacaka wase 2. Na Yalo Tabu e tiko voli ena maliwa ni soqosoqo lotu ka vakatokai talega me vale ni Kalou (1Koronica 3 tikina 16).
Na cava e dau vakayacori ena nodra gauna ni soqoni?
Nai tokani Karisito era vakabauta ka vakararavi vakatabakidua ga ki na vosa ni yalayala ni Turaga ko Jisu ena nona a kaya "ni na tiko vakaidina ena kedra maliwa era na soqoni ena vuku ni yacana" (Maciu 18 tikina 20). Keimami sega ni vakaliuca vakadua na tamata se dua me vakatokai mei talatala (clergy) ena gauna ni neimami soqoni.
Kevaka sa dina na vosa ni 1Periu 2 tikina 12, sa kena i balebale ni sa sega tale ni dua nai liuliu e gadrevi. E na Veiyalayalati Vou, e sega ni kune kina ni dodonu me digitaki e dua na tamata me nona vakatabakidua na vakatulewa ena gauna ni soqoni, se me da kaya ni taukena kece ko koya nai solisoli ni Yalo Tabu. Ena lotu taumada, vei ira era soli ira vakatabakidua tu ki na cakacaka ni lotu, era i talai walega ni Kalou ka ra liga ni nona cakacaka. Ia ka sega ga ni laurai me ra uasivi cake mai vei ira na vo ni tokani Karisito. Na vakasama ni nodra sa laveti cake ka raici cake ko ira nai talatala me vaka e laurai tu e gauna edaiedai e a sega ni vakatavuvulitaka nai Vola Tabu.
Ki nai soqosoqo lewe ni lotu, e kaya ko Paula, "ni dou sa soqoni vata, dou sa dui taura yadua na sere, ai vakavuvuli ai vakatakilakila, a vosa tani, na lave vosa" (1Koronica 14 tikina 26).
E da raica ni lesi nai tavi yadua vei ira nai tokani i Karisito ena gauna ni nodra soqoni baleta ni da yago vata kece tiko i Jisu Karisito ka me da veitauriligataka vata kece na kena tarai cake na yago oqo, se soqosoqo lotu.
Ena sega beka na veisei ena kedra maliwa?
Ena gauna era sa vakararavi vakatabakidua kina nai tokani i Karisito ki nai vakavuvuli ni Kalou ka me ra qai vakaliuca na Yalo Tabu, eda na raica na totoka, talei, kei na rokovi ni soqoni baleta ni sa vakayacori tiko ena dela ni nona vosa bula. "Ni sa sega ni vu ni veisei na Kalou, sa vu ni vakacegu ga, me vaka sa yaco e nai soqosoqo lotu nei Karisito" (1Koronica 14 tikina 33).
Kevaka eda na vakamuria na loma ni Kalou ka kune ena veiyalayalati vou, e sa na yaco me taucoko na veika kecega ka ra na tuberi talega nai tokani Karisito me ra tamata bula ka tudei ena i vakavuvuli dina ka sa na tarai cake vaka talega kina na yago i Karisito (Efeso 4 tikina 11-12; 1Koronica 14 tikina 29).
Ena veisoqoni kece sara, era dau galu na yalewa ka me ra kakua ni vosa ena gauna ni so-kalou ni sai vakaro ni Vola Tabu oqo vei keimami (1Koronica 14 tikina 34; 1Timoci 2 tikina 11-12).
Kevaka e dua e via lewena, a cava me na cakava?
O ira nai tokani Karisito oqo era sega ni bulia e dua tani tale nai soqosoqo se yavu vou me rawa ni vakamuri me rawa kina ni qai dua e lewena. Me vaka e kaya vakamatata tu nai Vola Tabu ni soqosoqo lotu e yago vakayalo i Karisito. Sai koya talega na vanua oqo e nodrai tikotiko na luve dina ni Kalou.
"Me vaka sa dua bauga na yagoda, ka vuqa na tikida, ia ka sa sega ni vakaitavi vata na tikida kecega, sa vaka-kina koi keda, na lewe vuqa, eda sa yago vata ni da sa tu vata kei Karisito, eda sa veitikina vaka talega vakai keda" (Roma 12 tikina 4-5).
"Me vaka sa dua bauga na yago, ka sa vuqa na kena tikina, ia na tiki ni yago kecega, sa vuqa ga, ka sa dua bauga na yago: sa vaka talega kina na Karisito. Ni da sa papitaisotaki kecega ki na yago e dua bauga e na Yalo Tabu e dua bauga" (1Koronica 12 tikina 12-13).
Ni ko sa talairawarawa ga ki na nona vosa, sa na qai nonai tavi ga na Kalou me vakaikuritaki iko ki na nona i soqosoqo lewe ni lotu (Cakacaka 2 tikina 47).
Na cava na nomu vakatulewa ena veika oqo?
Kevaka ko na via talairawarawa ena nona vosa bula na Kalou, Ia sa dodonu mo na vakataki ira nai tokani Karisito mai Peria, "ni ra sa uasivi cake vei ira na kai Cesalonaika ni ra sa vakarogoca na vosa ena loma e vinakata sara, a ra sa dauvakasaqaqara e nai Vola Tabu e na veisiga se sa vakakina na vosa oqori se segai?" (Cakacaka 17 tikina 11).
Vakasamataka ka masulaka na vei taro oqo -:
E vei beka na vanua era soqoni tiko kina nai tokani Karisito oqo? -
Ena vakaraitaka vakaidina vei iko na Kalou kevaka ko sa via muria dina na lomana. E rua na ka oqo mo vakayacora -:
Mo masulaka ena vu-ni yalomu dina mai loma vua na kalou ka mo qai dikeva matua nai Vola Tabu se sa vakakina na veika oqo se segai?
Ke so na veivuke se kerei vakasala, veitaratara ki na veivanua ka voleka vei iko
Translated by Sekaia Mara, Nabua, Suva, Fiji Islands
Search the Scriptures, P.O. Box 583, Werribee, VIC 3030 Australia
Bible Distributors, Fountain House, Conduit Mews, London, SE18 7AP UK, © 2003 - Used by permission


text:
Update: 9:48AM NA nomuni digidigi vaka dau veidigitaki mata e na vakatulewataka na noda veisiga nimataka e na noda vanua lomani oqo.
Oqori e dua na i kau ni vosa nei Mahendra Chaudhry taudonuyta na kena mai tavoci na vunau vakapolitiki ni soqosoqo na Fiji Labour Party e Vatuwaqa e na siga Vakarauwai sa oti.
Kuria ka kaya ni dodonu mera kila na lewenivanua ni veidigidigi oqo e duatani duadua mai vei ira na kena e dau vakayacori e na noda vanua.
Kaya o Chaudhry ni veidigidigi oqo e sega ni baleta na kena vakarautaki na wai, livaliva se na gaunisala vinaka.
E vakaraitaka o Chaudhry ni veidigidigi ni 2014 e baleta na sala me muria na noda vanua: e baleta na galala, sautu, dodonu ni tamata yadua, i tovo kei na dodonu ni i vakarau ni ubla vakamata-tamata.
Tomana ka kaya ni marautaka na nodra kauwai e na vuku ni sau ni bula, ia, e dodonu mera kila talega ni tiko na veika bibi ka sa tubucake ka rui ka bibi e na vuku ni dua na matanitu.
Kaya o koya sa i koya oqori na na veika eda sa mai vakayalia me vaka e dua na matanitu e na loma ni walu na yabaki sa oti, na vakatulewataki ni veiliutaki.
Kaya o Chaudhry ni yavu ni sere ni FLP e na vuku ni veidigidigi, It is time to be Free (Sa kena gauna me da bula galala kina), ka dodonu me titobu na ke ai balebale e na vuku ni dikiri eso ka vakarautaki me vakatekivu mai na Epereli ni 2009.


text:
Update: 1:50PM ESA mai vakaukauwa yago tiko e na gauna qo o Patrick Osbourne e dua na cauravou ni Viti ka qito voli mai Niu Siladi me lewena na timi ni All Blacks.
O Osbourne e a dau qito tu e liu e na timi ni Suva k sa qito tiko qo e na timi ni Otago Highlanders e na sotasota ni Super Rugby. E qito vinaka sara tiko o Osbourne e na i tutu ni wigi.
Na cauravou yabaki 27 qo e a vakaukauwa yago vata tiko kei ratou na timi ni Niu Siladi e na vi ca na siga sa oti me vaka e vakaraitaka na niusiveva mai kea na Otago Daily Times.
Ia, e vakaraitaka o Ian Foster na i vukevuke ni dauniveivakatavulici ni All Blacks ni o Osbourne e dua na wigi vakaitamera ka totolo ka qito vinaka sara tiko e na vula sa oti ena sotasota ni Super Rugby.
E laurai ni tiko vua na kaukauwa kei na totolo ka gadrevi vua e dua na dauqito ena loma ni timi ni Niu Siladi.
E sa na rawa ni laurai o Osbourne e na timi ni Niu Siladi ena dua na gauna lekaleka mai qo.


text:
Update: 1:49PM E DAU vakamatata tu na kena i talanoa ni tuleita sa i koya na gaunisala era a muria na vuda mai na muaira ni noda vanua ka yaco ki Verata.
Na gaunisala oqo e cere ka sega ni dua na uciwai e takosova ka lako curuma mai na veidraki eso e tunumaka koto na Yasayasa Vakara, loma ni vanua ka yacoi sara ki na Tokalau.
Ni muri e na siga e laurai nira dau muria na lewnivanua vakabibi e na colo ni noda vanua e na veidewayaki e Savatu, Navatusila, Magodro kei na Nausori Highland.
Ia, e na bogi era dau tukuna vakaitikotiko e na loma ni colo ni oqori e na nodra sala na yalo.
E na dua na veitalanoa e na kei Inoke Tagicakibau na D.O. e liu e Nadarivatu taudonuya na gauna e a se veiqaravi voli kina mai loma ni colo e kaya ni ratou a vakadinadinataka kei iratou na lewe ni nona matavuvale n inodra gaunisala na sala na tuleita.
Oqori e baleta ni dabe sara toka ga na vale nei D.O. e na dela ni tuleita.
Au da vakarogoca tu na i talanoa era dau talanoataka tu e ke na lewe ni koro o Nadala kei Lewa kei na nopda dau vakila na nodra maliwai keda tu na yalo, a kaya o koya vei au kei na dua na wekana o Aisea Nailago.
E vale kau, ka vaka tu na i taratara ni vale ni gauna ni koloni ka tubu wavokiti koya tu na veivuni paini balavu, ka rawa ni dau vakavurea na rere e na bogi nida vakila e dua e tucake tu e na kedra maliwa e na vanua buto.
Kaya o koya ni ratou a donumaka e na dua na yakavi bogi e na nodratou a tiko taucoko vakamavuvale e loma ni vale.
Keitou a tiko taucoko e loma ni vale e na lena sa tadola mai na katuba levu. Sa tekivu me veitosoyaki nai dabedabe ka keitou sa mani tucake tu ga e na valenikuro ka vakasava toka mai.
E a waqa vinaka tu na cina ka keitou sega ni raica e dua. Ni oti ga e vica na miniti a tadola tale na katuba ka tasogo ka vaka ga e dua sa curu lesu tale ki tautuba.
A mai vakanomodi tale tu yani ka vaka ga e sega ni dua na ka e a yaco.
Ni oti na nona talanoataka vei ira na lewe ni koro era sa qai tukuna ki vua ni dabe tiko na vale oqori e na dela ni tuleita, na nodra sala na yalo.
Ia, e vakalailkaiga e cake e na loma ni veikau e dabe talega kina na tobu ni sisili nodra na Gone Turaga Bale o Ratu Sir Vanaaliali Sukuna
ka a dau saravi Tavua, Vatukouila kei na Yatu Yasawa. Ia, e na gauna oqo e sa vakataotaka tu na veivunikau lelevu era sa vakalatilati tu kina.
Kevaka e nodra sala na yalo na tuileita, ia, na cava era tara no kina na vale kei na tobu ni sisili?
E sala beka mera vakarurugui koto kina na yalo se na gagadcre me vakadinadinataki na dina nira bula voli e na keda maliwa na yalodra na vuda?


text:
Update: 1:53PM E DODONU me ratou na qaqa na timi ni yabaki 20 ni Viti e na kena valataki qo nai ka tinikadua ni i tutu e na sotasota ni Junior World Cup e na sota kei Itali ka me rawa ni ratou na dei tiko ga e na sotasota qo e na yabaki ka tu mai.
E a mai yaco ka oqo ni oti na nodratou druka na timi ni Viti vei Argentina e na kena valataki nai ka ciwa ni tutu ka druka kina o Viti e na 12 kei 38.
Kevaka me na druka tale o Viti vei Itali e na sota tarava qo esa na sega ni na vakaitavi e na yabaki vou e na Qito ni Vuravura ni yabaki 20. Ena qito kei Argentina ea soli tale e dua na pepa dromodromo vei Viti kei na dua na sikoa ka lolomataki (penalty try).
E na va na qito sa oti e totogitaki o Viti e na 7 na pepa dromodromo kei na 7 talega na sikoa ka lolomataki.
Ia, e na sota tiko o Viti kei Itali ni oti na tinikarua e na tolu sagavulu ka lima na miniti (12:35pm) e na Vakaraubuka qo.
Ia, o Igiladi kei Sauca Aferika e rau sa na sota tiko e na fainala. O Sauca Aferika e a vakadrukai Niu Siladi e na 32 kei 25 kei Igiladi e a kuitataki Airaladi e na 42 kei 15.


text:
Update: 1:29PM SA ra na sega ni gade me vakatekivu mai na vula o Jiulai na ovisa taucoko me yacova ni sa oti na veidigidigi, me vaka sa vakaraitaka na i liuliu ni tabacakacaka ni veiqaravi vakaovisa o Vukevuke ni Komisina Rusiate Tudravu.
Kaya o Tudravu ni se bera ni ratou vakadeitaka rawa na i levu ni wiliwili ni ovisa era na cakacaka tiko e na gauna ni veidigidigi
Kuria ka kaya ni sa vakasalataki e na veika sa lalawataki no e na vuku ni veidigidigi na i Liuliu Levu ni Tabacakacaka Vakaovisa e na noda vanua o Metia Bernadus Groenevald.
Tomana ka kaya ni nodratou vakavakarau e na salavata tiko kei na veika e sa tuvanaka na valenivolavola ni veidigidigi kei na kena i lawalawa ni veiqaravi.
Kaya o Tudravu ni sa oti na i matai ni wasewase ni vakavakarau ka sa tomani oqo na i karua ni wasewase ni nodra vakarautaki na vakailesilesi.
Sa vo oqo e 90 na siga me vakayacori kina na veidigidigi.


text:
IKURI
Meda Soqova Beka na Veiolodei?
E LEVU na olodei vakalotu kei na olodei tale e so e sa soqovi tu nikua e vuravura era sega ni yavutaki mai na iVolatabu. Ia, era vu ga mai vei? Ke rawa mo lai vakekeli ena valenivola, o na raica na ka era kaya e so na ivola me baleta na olodei era sa takalevu tu ena nomu itikotiko. Dikeva mada e so na kena ivakaraitaki.
Easter. E kaya na Encyclopædia Britannica: “E sega sara ni tukuni vakalailai ena Veiyalayalati Vou na soqovi ni Easter.” Ia, e tekivu ga mai vei na soqovi ni Easter kei na veika tale e so e dau salavata kaya mai? E vu mai na lotu butobuto. Era nanuma e levu ni olodei oqo e vakananumi kina na tucake tale i Jisu, ia na veika e vakayacori ena Easter e sega sara ga ni vu mai na lotu Vakarisito. Me kena ivakaraitaki, e kaya na Catholic Encyclopedia: “E levu sara na ivalavala ni lotu butobuto, me vaka na soqovi ni vulaitubutubu, e sa lai taurivaki ena Easter. Na yaloka e ivakatakarakara ni itekitekivu ni bula ena vulaitubutubu.”
Vakatawase. E duidui na tikinisiga, kei na ivakarau ni kena dau soqovi na vakatawase ena dui vanua. Ia, e kaya na World Book Encyclopedia me baleta na itekitekivu ni kena soqovi na vakatawase: “A lesia na iliuliu kei Roma, o Julius Caesar na Janueri 1 me itekitekivu ni siga ni yabaki vou ena 46 S.K. Ra mani vakatabuya na siga oya na kai Roma vei Janus, na kalou ni matamata, katuba, kei na itekitekivu. E vakatokayacataki na vula o Janueri vei Janus, e tukuni ni rua na matana—dua e qara i liu, dua e qara i muri.” O koya gona, na marautaki ni vakatawase e vu mai na lotu butobuto.
Valentine’s Day. E kaya na World Book Encyclopedia: “Na siga donuya na Valentine’s Day e dau siga ni kana magiti me vakananumi kina na nodrau vakamatei e rua na lotu Vakarisito e yacadrau o Valentine. Ia, na veika e vakayacori ena siga oya…e vakabauti ni vu mai na dua na solevu vakaroma e vakatokai na Lupercalia, e dau vakayacori e veiyabaki ena ika15 ni siga ni vula o Feperueri. Na solevu oqo e dau vakananumi kina o Juno, na nodra kalou na yalewa ni Roma, e kalou tale ga ni vakawati, vaka kina o Pan, na kalou ni veika era tu wavoliti keda.”
So Tale na Olodei. E sega ni rawa ni tukuni kece na veiolodei e dau solevutaki ena veiyasa i vuravura. Ia, e cata o Jiova na olodei e vakacerecerei kina na tamata se isoqosoqo vakatamata. (Jeremaia 17:5-7; Cakacaka 10:25, 26) Kua tale ga ni guilecava ni vanua era yavutaki mai kina na veiolodei vakalotu ena vakatau tale ga kina na nona vakadonuya na olodei oya o Jiova se sega. (Aisea 52:11; Vakatakila 18:4) Na yavu vakaivolatabu e koto ena Wase 16 ni ivola oqo ena vakarawarawataka na noda kila se raica vakacava o Jiova na veiolodei e sega ni dua na kena isema kei na ka vakalotu.


text:
WASE TINIKACIWA
“Tu ga e na Loloma ni Kalou”
Eda na vakaraitaka vakacava nida lomana na Kalou?
Cava meda cakava meda ‘tu ga kina ena loloma ni Kalou’?
Ena vakalougatataki keda vakacava o Jiova ke da tu ga ena nona loloma?
KAYA mada ke o lako voli e gaunisala o qai donumaka e dua na draki ca levu. Sa tekivu me vakaturubuto na lomalagi. E lidi na yaseyase, sega ni dede sa vadugu na kurukuru qai muria mai na uca bi kei na bula ni cagi. Sega ni bera ni o sa vaqara e dua na vanua mo dro kina. Dua na ka na nomu marau ni o raica e batinisala e dua na vanua rurugu vinaka, e mamaca, o kila ni o na taqomaki kina.
2 O vuravura nikua e vaka e sa sotava tu e dua na draki ca levu. Sa qai torosobu ga na ivakarau ni bula. Ia, e tiko e dua na idrodro e rawa nida taqomaki kina. Na idrodro cava oqo? Dikeva na ka e kaya na iVolatabu: “Au na kaya e na vuku i Jiova, o koya ga na noqui drodro kei na noqu bai ni valu: Na noqu Kalou; au na vakararavi vua.”—Same 91:2.
3 Vakasamataka mada oya! E rawa ni taqomaki keda na Dauveibuli, o koya na Turaga Cecere ni lomalagi kei na vuravura. E rawa ni maroroi keda o koya baleta ni kaukaua cake sara mai na veika kece ga e rawa ni vakaleqai keda. Kevaka mada ga eda vakaleqai, e rawa ni kauta laivi o koya na veika ca kece e salavata mai kei na leqa oya. Na cava meda cakava me noda idrodro kina o Jiova? Dodonu meda vakararavi vua. Kena ikuri, e uqeti keda na Vosa ni Kalou: “Dou tu ga e na loloma ni Kalou.” (Juta 21) Io, e dodonu meda tu ga ena loloma ni Kalou, meda veivolekati tiko ga kei koya na Tamada vakalomalagi. Sa na qai rawa nida lomavakacegu ni na noda idrodro o koya. Ia, na cava meda cakava meda veivolekati tiko ga kina kei na Tamada vakalomalagi?
DOLEA NA LOLOMA NI KALOU
4 Me rawa nida tiko ga ena loloma ni Kalou, e dodonu meda vakavinavinakataka na nona dau lomani keda. Vakasamataka mada e so na idusidusi vakaivolatabu o sa mai vulica ena ivola oqo. E bulia na ka kece ga o Jiova qai solia vei keda na vuravura totoka oqo me noda itikotiko. Sa vakarautaka vinaka tu e vuravura na kakana, wai, kei na veika kece meda bula kina, wili kina na veimataqali manumanu veivakurabuitaki, kei na totoka ni ituvaki ni vanua nida vakasarava. Ena nona vakavuna na volai ni iVolatabu, sa raica o koya me vakatakilai kina na yacana kei na nona itovo. Kena ikuri, e vakaraitaka na nona Vosa ni tala mai vuravura na Luvena lomani, qai vakalaiva me rarawa, me mate tale ga ena vukuda. (Joni 3:16) Ia, e cakayaco vakacava ena noda bula na isolisoli vakayalololoma oqo? E yavu sara ga ni noda nuitaka na bula uasivi ena gauna mai muri.
5 Ia, na noda inuinui oqo e vakatau tale ga ena dua tale na ka e sa vakayacora na Kalou. Sa vakataudeitaka o Jiova e dua na matanitu vakalomalagi, na Matanitu Vakamesaia. Na matanitu oqo ena vakaotia na rarawa kece, qai vukica na vuravura me parataisi. Vakasamataka mada oya! Sa na rawa sara ga nida bula tawamudu e vuravura ena marau kei na vakacegu. (Same 37:29) Ia, ni bera mada ga na gauna oya, sa vakarautaka vei keda na Kalou na idusidusi meda muria me vinaka kina na noda bula. Sa dolava tale ga o koya e dua na sala meda veitaratara kina vakarawarawa kei koya, oya ena masu. Oqo e vica wale ga na sala e vakaraitaka kina o Jiova na nona lomana na kawatamata, kei na nona lomani iko sara ga.
6 Oqo na taro e bibi mo vakasamataka: Au na dolea vakacava na loloma i Jiova? Era na kaya e levu, “Au na lomani koya.” Vakacava o iko? A kaya o Jisu ni oqo na ivunau levu duadua: “Mo lomani Jiova na nomu Kalou e na lomamu taucoko kei na yalomu taucoko, kei na nomu nanuma kecega.” (Maciu 22:37) E levu sara na vuna e dodonu kina mo lomana na Kalou o Jiova. E vinaka meda vakila e lomada nida lomani Jiova ena lomada taucoko, yaloda taucoko, kei na noda nanuma kece, ia sa o koya beka ga oya na ka e gadrevi?
7 Me vaka e vakamacalataki ena iVolatabu, na loloma eda vakila e lomada e itekitekivu ga ni noda lomana na Kalou. Kena ivakaraitaki, e bibi na sore ni yapolo, baleta kevaka e sega na sorena ena sega ni tubu na vu ni yapolo, ena sega tale ga na yapolo. Ia, ke o vinakata na yapolo, o na vinakata beka me soli ga vei iko na sorena? Sega! Na loloma eda vakila e lomada e vaka sara ga na sore ni yapolo. E itekitekivu ga ni noda lomani Jiova. E kaya na iVolatabu: “Sai koya oqo na loloma vua na Kalou, me da muria na nona vunau: a sa sega ni ka bibi na nona vunau.” (1 Joni 5:3) Ena qai kilai dina ga na noda lomana na Kalou ke da vakaraitaka sara ga ena ka eda cakava.—Maciu 7:16-20.
8 Ena laurai na noda lomana na Kalou ena noda muria na nona ivunau kei na nona veidusimaki. E sega ni dredre meda vakayacora oqo. E sega sara ga ni icolacola bibi na noda muria na vunau ni Kalou, kena veibasai ga ni vakarautaka o Jiova na nona ivunau me vakavinakataka noda bula, me vakamarautaki keda, me vakacegui keda tale ga. (Aisea 48:17, 18) Nida muria na veidusimaki i Jiova, eda sa vakaraitaka tiko vua nida vakavinavinakataka na veika kece e vakayacora ena vukuda. Ka ni rarawa ni levu nikua era sega sara ga ni kauaitaka na nona vinaka na Tamada vakalomalagi. Meda kua sara ni vaka oya, me vakataki ira e so era a bula donuya na gauna a tiko voli kina e vuravura o Jisu. E vakabula o Jisu e tini na vukavuka, ia e dua ga e lesu me lai vakavinavinaka vua. (Luke 17:12-17) Sega ni vakabekataki nida na via ucui koya na le dua a qai vakavinavinaka, sega ni o iratou na lewe ciwa eratou a sega ni bau kauai!
9 Ia, na cava e so na ivunau ni Kalou e dodonu meda muria? Eda sa veivosakitaka oti mai e so ena ivola oqo, ia meda na lesuva tale mada e vica. Na noda muria na ivunau ni Kalou ena vakaukauataki keda meda dei tiko ga ena nona loloma.
TORO VOLEKA TIKO GA VEI JIOVA
10 E bibi meda kilai Jiova vinaka sara kevaka eda vinakata meda toro voleka tiko ga vua. Na noda saga tiko ga meda kilai Jiova vinaka ena sega ni vakaiyalayala. Ke o tiko e tautuba ena dua na bogi batabata sara o qai tatalai toka ena buka, o na vakalaiva beka me boko? Sega. O na utura me caudre tiko ga, mo rawa ni katakata kina. Na nomu bula e rawa ni vakatau sara ga ena katakata ni buka! Ena vakasama vata ga oqo, ena “katakata” tiko ga noda lomana na Kalou kevaka eda vakaikuritaka tiko ga na noda kilai koya.—Vosa Vakaibalebale 2:1-5.
11 E vinakata o Jisu mera lomani Jiova tiko ga na nona imuri, mera taleitaka tiko ga na Vosa ni Kalou. Ni sa vakaturi o Jisu, e qai vakavulica vei rau e rua na nona tisaipeli e so na parofisai e cavuti ena iVolatabu Vakaiperiu era sa vakayacori vua. Na cava e mani yaco kina? Erau qai kaya: “Sa sega li ni katakata sara na yalodaru, ni datou sa veivosaki kaya e na gau-ni-sala, ni sa vakamacalataka talega vei kedaru nai Vola Tabu ko koya?”—Luke 24:32.
12 Ena gauna o sa qai mai kila kina na ka e kaya dina na iVolatabu, sega li ni a vakamarautaki iko sara ga, e tuburi iko na yalo ni vakavinavinaka? Sega ni vakabekataki ni a yaco oqo vei iko, me vaka ga na kena yaco tale ga vei ira e levu. Ia, sa qai vo me vakabulabulataki tiko ga na yalo ni vakavinavinaka oqo, me kua ni seavu. Eda sega ni vinakata meda ucui ira na kai vuravura nikua. E parofisaitaka o Jisu me baleti ira: “Ena batabata mai na nodra loloma na lewe vuqa.” (Maciu 24:12) Na cava mo cakava me kua ni batabata kina na nomu lomani Jiova kei na veika dina mai na iVolatabu?
13 Me kua ni mudu na nomu vulica tiko ga na veika me baleti Jiova na Kalou kei Jisu Karisito. (Joni 17:3) Dau vakananuma vakatitobu na veika o vulica mai na Vosa ni Kalou, dau tarogi iko: ‘Na cava au vulica e ke me baleta na Kalou o Jiova? E uqeti au vakacava na ka au vulica oqo meu lomani koya kina e lomaqu taucoko, noqu vakasama kece, kei na noqu bula kece?’ (1 Timoci 4:15) Nida vakananuma na veika oqo, ena qai kaukaua cake, titobu tale ga na noda lomani Jiova.
14 E dua tale na sala e rawa ni qaqaco tiko ga kina na nomu lomani Jiova oya mo dau masu. (1 Cesalonaika 5:17) Eda a vulica ena Wase 17 ni masu e dua na isolisoli talei ni Kalou. E dau qaqaco noda veiwekani na tamata nida veivosaki vakalevu. E vaka tale ga oya na noda veiwekani kei Jiova, ena qaqaco tiko ga ke da dau masu vua. Me kua ni yaco me sa vaka ga e dua na tiki ni itavi na masu—me lakolako me sa lai dua tiko ga na ka eda dau cavuta se da taleva tiko ga e veigauna, me sega ni vu mai lomada na noda masu se me vakaibalebale. E dodonu meda masu vei Jiova me vaka ga na nona vosa tiko e dua na gone vakamareqeti vua na tamana. E macala nida na vosa ena veidokai, ia eda na dolava sara ga na lomada, eda na sega tale ni vunia e dua na ka. (Same 62:8) E tiki bibi ni noda sokalou na noda dau vuli iVolatabu vakataki keda kei na noda dau masu mai vu ni lomada, e yaga tale ga ena noda saga meda tiko ga ena loloma ni Kalou.
MARAUTAKA NOMU QARAVA NA KALOU
15 Na noda vuli vakataki keda kei na noda dau masu e rua na tiki ni sokalou eda na dui cakava vakataki keda. Ia, meda raica mada oqo e dua na tiki ni noda sokalou eda na vakayacora e matanalevu: na noda tukuna yani na noda vakabauta. O sa bau tukuna e so na ka dina ena iVolatabu vei ira tale e so? Ke vaka kina, o sa vakaitavi tiko ena dua na itavi dokai. (Luke 1:74, NW) Nida tukuna yani na ka dina eda sa vulica me baleti koya na Kalou o Jiova, eda sa vakayacora tiko e dua na ilesilesi bibi a vakacolati vei ira kece na lotu Vakarisito dina—oya na kena vunautaki yani na itukutuku vinaka ni Matanitu ni Kalou.—Maciu 24:14; 28:19, 20.
16 E raica na yapositolo o Paula na nona cakacaka vakaitalatala me ka talei, e vakatoka sara mada ga me iyau. (2 Korinica 4:7) Na nomu tukuna yani na veika e baleti koya na Kalou kei na nona inaki e cakacaka vinaka duadua o rawa ni vakaitavi kina. Cava e tukuni kina ni cakacaka vinaka duadua? Baleta na Turaga eda qarava tiko e turaga vinaka duadua, na cakacaka tale ga e lesia vei keda e uasivi sara na kena yaga. Ena nomu vakaitavi ena cakacaka oqo, o sa vukei ira tiko kina na tamata yalomalumalumu dina mera toro voleka vua na Tamada vakalomalagi o Jiova, mera muria tale ga na sala ena basika ena bula tawamudu! E sega tale ni dua na cakacaka marautaki e rawa ni vakatauvatani kei na cakacaka oqo! Kena ikuri, na nomu tukuna yani na veika e baleti Jiova kei na nona Vosa ena vaqaqacotaka nomu vakabauta, ena vakatitobutaka tale ga na nomu lomani koya. E taleitaka tale ga o Jiova na nomu sasaga. (Iperiu 6:10) Na nomu ogaoga tiko ga ena cakacaka oqo ena vakadeitaki iko mo tiko ga ena loloma ni Kalou.—1 Korinica 15:58.
17 E bibi meda kila ni sa lekaleka sara na gauna e vo me vunautaki kina na itukutuku vinaka ni Matanitu ni Kalou. E kaya na iVolatabu: “Vunautaka na vosa ni Kalou ka gumatua sara e na gauna kece ga.” (2 Timoci 4:2, VV) Na cava me gumatuataki kina na cakacaka oqo ena gauna oqo? E kaya na Vosa ni Kalou: “Sa voleka mai na siga i Jiova…, sa voleka mai, io sa kusa sara mai.” (Sefanaia 1:14) Io, sa toso totolo sara tiko mai na gauna me sa na tinia koso kina o Jiova na ituvaki kei vuravura oqo. Ni bera ni yaco oya, mera na vakasalataki rawa na lewe i vuravura! E dodonu mera kila ni sa kena gauna sara ga oqo mera digitaki Jiova kina me nodra Turaga Cecere. ‘Ena sega ni bera’ na yaco mai ni ivakataotioti.—Apakuki 2:3.
18 E vinakata o Jiova meda qaravi koya vata kei ira na lotu Vakarisito dina. Oya na vuna e kaya kina na nona Vosa: “Me da veivakananumi keda vakai keda me da veivakatakatai me dauloloma kai valavala vinaka: me da kakua ni biuta na vakasoqoni vata, me vaka nai valavala ni tamata eso; me da veivakamasuti tiko: ia me vakalevu, ni dou sa raica sa toro voleka mai na siga.” (Iperiu 10:24, 25) Na noda soqoni vata kei ira na noda itokani vakabauta ena soqoni vakarisito e gauna vinaka meda vakacaucautaki koya kina na noda Kalou, meda qaravi koya tale ga. E gauna tale ga ni noda veivakayaloqaqataki kei na veivakauqeti.
19 Nida veimaliwai kei ira era qaravi Jiova, eda vaqaqacotaka na ivau ni veilomani kei na veitokoni ena ivavakoso. E bibi meda raica na veika era vinaka kina na tacida ena ivavakoso, baleta ni oqori tale ga na ka e dau via raica vei keda o Jiova. Kua ni namaka me na vinaka vakaoti na nodra bula na tacimu vakayalo. Nanuma ni o keda kece eda se tubu tiko vakayalo, qai duidui na ivakatagedegede ni noda tubu, kena ikuri nida dau cala tale ga. (Kolosa 3:13) Saga mo kilai ira era lomani Jiova dina, veimaliwai kei ira, o na qai vakila na nomu toso vakayalo. Io, na nomu qaravi Jiova vata kei ira na tacimu vakayalo ena vakaukauataki iko mo tiko ga ena loloma ni Kalou. O Jiova ena vakalougatataki ira era qaravi koya ena yalodina, ra qai dei tu ga ena nona loloma. Ena sala cava?
SAGA MO RAWATA “NA BULA DINA”
20 Na bula vakacava ena vakalougatataki ira kina na qaravi koya ena yalodina, na Kalou o Jiova? Ni bera ni o sauma, vakasamataka mada na taro oqo: Vakacava, o sa vakila tiko na bula dina? Levu era kaya nira vakila na bula dina ni vakacegui nodra gagadre, era qai tiko vinaka. Ia, e kaya na iVolatabu ni sega ni dua ena gauna oqo e rawa ni kaya ni vakila na bula dina.
21 E uqeti keda na Vosa ni Kalou meda saga meda ‘taura na bula dina.’ (1 Timoci 6:19) Eda kila mai na veivosa oya ni “bula dina” e dua na ka eda vakanuinuitaka meda rawata ena dua na gauna mai muri. Io, nida sa na bula uasivi, eda sa na qai vakila dina na bula, baleta nida sa na qai vakila na bula a nakita taumada vei keda na Kalou. Nida sa na bulabula vinaka vakayago, eda marautaka na bula sautu kei na vakacegu ena parataisi e vuravura, eda sa na qai vakila “na bula dina”—na bula tawamudu. (1 Timoci 6:12) Sa inuinui totoka dina oqo se vakaevei?
22 Na cava meda cakava meda ‘taura kina na bula dina’? Ena nona vakamacalataka tiko na tikina oqo o Paula, a uqeti ira tale ga na lotu Vakarisito “me ra caka vinaka…me ra vutuniyau e na cakacaka vinaka.” (1 Timoci 6:18, VV) E vakaraitaka oqo ni noda ‘taura na bula dina’ e vakatau vakalevu ena noda bulataka na ka dina eda sa vulica mai na iVolatabu. Ia, a vakaibalebaletaka beka o Paula ni noda rawata “na bula dina” e vakatau ena levu ni ka vinaka eda cakava? Sega, baleta ni bula uasivi oya e rawati ga ena loloma “soli wale ni Kalou.” (Roma 5:15) Ia, e ka ni marau vei Jiova me vakaicovitaki ira era qaravi koya ena yalodina. E vinakata o koya mo taukena “na bula dina.” Io, era na taukena dina o ira era tu ga ena loloma ni Kalou na bula marau, bula vakacegu, kei na bula tawamudu.
23 E kilikili meda dui tarogi keda se da qarava tiko na Kalou ena kena iqaraqaravi e cavuti ena iVolatabu se sega? Ke da vakadeitaka e veisiga ni isaunitaro oqo na io, kena ibalebale ni sa mua donu tiko na noda ilakolako. Sa rawa nida nuidei ni noda idrodro o Jiova. Ni sa voleka na ivakataotioti, ena qai dredre ga na ka eda sotava. Ia, ena raica o koya meda taqomaki tiko ga na nona tamata yalodina. Ena raica tale ga o Jiova meda vakabulai yani ena ituvaki vou kei vuravura sa tu oqo e matada. Sega ni vakabekataki nida na marautaka dina na yaco mai ni ituvaki vou oya! Eda na marau tale ga nida a vakatulewa vinaka ena iotioti ni veisiga oqo! O koya gona, ke vinaka na noda vakatulewa ena gauna oqo, e rawa nida vakila me tawamudu “na bula dina” a nakita taumada na Kalou o Jiova!
NA KA E KAYA NA IVOLATABU
- Eda vakaraitaka noda lomana dina na Kalou ena noda muria na nona ivunau kei na nona veidusimaki.—1 Joni 5:3.
- Eda na tu ga ena loloma ni Kalou kevaka eda dau vulica na nona Vosa, da dau masu vagumatua vei Jiova, da vakavulici ira tale e so ena ka e baleti koya, kei na noda qaravi koya ena soqoni vakarisito.—Maciu 24:14; 28:19, 20; Joni 17:3; 1 Cesalonaika 5:17; Iperiu 10:24, 25.
- O ira era tiko ga ena loloma ni Kalou era na qai taukena “na bula dina.”—1 Timoci 6:12, 19; Juta 21.
Taro ni Vuli
1, 2. E vei na noda idrodro nikua?
3. Na cava meda cakava me qai noda idrodro kina o Jiova?
4, 5. Na cava e so na sala e vakaraitaka kina vei keda o Jiova na nona lomani keda?
6. O na dolea vakacava na loloma i Jiova vei iko?
7. Sa veirauti beka ga na nomu vakila ni o lomana na Kalou? Vakamacalataka.
8, 9. Eda na vakaraitaka vakacava na noda loloma kei na noda vakavinavinaka vua na Kalou?
10. Vakamacalataka na vuna e bibi kina meda vakalevutaka tiko ga na noda kilai koya na Kalou.
11. A tarai rau vakacava e rua na tisaipeli na ivakavuvuli i Jisu?
12, 13. (a) Sa vakacava na nodra lomana na Kalou kei na iVolatabu e levu ena gauna oqo? (b) Na cava meda cakava me kua ni batabata kina na noda loloma?
14. E yaga vakacava na masu ena noda saga me qaqaco tiko ga na noda lomani Jiova?
15, 16. Na cava e ka talei kina na noda vakaitavi ena kena vunautaki na itukutuku vinaka ni Matanitu ni Kalou?
17. Na cava e dodonu me gumatuataki sara ga kina nikua na cakacaka vakaitalatala ni lotu Vakarisito?
18. Na cava meda qaravi Jiova vata kina kei ira na lotu Vakarisito dina?
19. Eda na vaqaqacotaka vakacava na ivau ni veilomani ena ivavakoso vakarisito?
20, 21. Na cava “na bula dina,” ia na cava e inuinui totoka kina?
22. Na cava mo cakava mo ‘taura kina na bula dina’?
23. Na cava e bibi kina meda tiko ga ena loloma i Jiova?


text:
The team will be in camp this week and the Flying Fijians team will be finalised on Friday, 24 May 2013.
Flying Fijians Extended Squad
Adriu Delai, Apisalome Ratuniyarawa, Iliesa Ratuva, Malakai Ravulo, Jolame Bera, Manasa Saulo, Setefano Somoca, Save Tabakanalagi, Leone Tabuarua, Netani Talei, Tuapati Taleimaitoga, Viliame Veikoso, Watisoni Votu, Sionasa Vunisa, Jerry Yanuyanutawa, Samuel Matavesi, Iliesa Salusalu, Vereniki Goneva, Aporosa Kenatale, Setareki Koroilagilagi, Wame Lewaravu, Jiuta Lutumailagi, George Campese Ma'afu, Nikola Matawalu, Kini Murimurivalu, Timoci Nagusa, Apisai Naikatini, Waisea Daveta, Rupeni Nasiga, Nemani Nadolo, Aisea Natoga, Seremaia Naureure, Akapusi Qera, Saula Radidi, Nemia Kenatale.
The Pacific Nations Cup will kick off on 25 May with Tonga playing Japan.
The Flying Fijians face Japan in their first encounter on 1 June at Lautoka's Churchill Park.


text:
MAJI 2015 NA VALE NI VAKATAWA
O Cei o Keimami na iVakadinadina i Jiova?
Keimami cavutu mai na duidui vanua kei na duivosavosa, ia e tautauvata na neimami inaki. E bibi duadua na neimami rokova na Kalou o Jiova, na Kalou e tukuni ena iVolatabu ni a bulia na ka kece. E ka dokai neimami vakatokai me keimami lotu vaKarisito, keimami saga tale ga vagumatua me keimami vakatotomuri Jisu. Keimami dau gumatua ni vukei ira eso tale mera vulica na iVolatabu kei na Matanitu ni Kalou. Ni keimami vunautaka se tukuna na veika me baleta na Kalou o Jiova kei na nona Matanitu, keimami kilai kina me keimami iVakadinadina i Jiova.
Raica e levu tale na ka ena neimami web site. Wilika na iVolatabu ena internet. Vulica eso tale na ka me baleti keimami kei na neimami vakabauta.


text:
O Cei Dina e Vola na iVolatabu?
Kena iSau Vakaivolatabu
Levu e tukuni vei ira ni sega ni vakadeitaki o cei e vola na iVolatabu. Ia e tukuna vakadodonu na iVolatabu na yaca i koya e vola e dua na ivola. Eso na vanua ena iVolatabu e tekivu ena malanivosa, na “
vosa i Niemaia,” “
na raivotu e raica o Aisea,” kei “
na vosa e tukuna o Jiova vei Joeli.”—Niemaia 1:1; Aisea 1:1; Joeli 1:1.
Era tukuna vakadodonu e levu na dauvola iVolatabu nira volavola ena yaca i Jiova, na Kalou dina duaduaga, ra qai dusimaki mai vua. O ira na parofita era vola na iVolatabu vakaIperiu era tukuna vaka300 vakacaca na vosa: “
Qo na ka e tukuna o Jiova.” (Emosi 1:3; Maika 2:3; Neumi 1:12) Eso tale na dauvola iVolatabu e vakasavuya vei ira na itukutuku o ira na agilosi.—Sakaraia 1:7, 9.
Era vola na iVolatabu e rauta ni 40 na tagane ena loma ni 1,600 na yabaki. Eso era vola e vica vata na ivola ena iVolatabu. Na iVolatabu e vaka e dua na laibri lailai e tiko kina e 66 na ivola. E tiko ena iVolatabu vakaIperiu e 39 na ivola, e kilai levu me Veiyalayalati Makawa. Na vo ni 27 na ivola e tiko ena iVolatabu vaKirisi, e kilai levu tale ga me Veiyalayalati Vou.


text:
E VAKATAROGA o Usaia Buluwaqa, e dua na turaga ni Navilaca, Rewa se dodonu beka li me na dau kerei e na Bose Vanua na veivuke e dau vakayacori e na leqa tubukoso
Kaya o Buluwabu ni nodratou i tikotiko e voleka sara e na vanua e kamusu kina na paipo ka vakaleleca tiko na benu ni valelailai e na kedrau maliwa o Suva vata kei Kinoya.
Kuria ni ratou se vaqara tiko ga na ka me biu e na dela ni teveli e na vuku ni kena vakatabui na nodra i qoliqoli, ratou sa wilika ena niusiveva ni sa laki soli na kakana vei iratou na wekadra mai Vutia.
Raica mada na kena yawa oVutia mai na neitou i tikotiko, e vicasagavulu na maile mai na vanua e tasova kina na benu oqo, e qai laki soli sara vakailiu vei ira na kakana, e kaya.
Tomana ni nanuma ga de rawarawa na nodra vukei baleta ni ka e yaco e na yabaki sa oti, e oka e na leqa tubukoso me tautauvata ga na cagilaba kei na uwaluvu.
Na taro e taroga tiko o Buluwalu sa i koya e vakacava ke mani ca sara na veika e yaco, e dodonu me vakamuri tikoga na gaunisala e ratou muria mai Vutia?
Kuria ni oti e dua na macawa na kena soli na kakana vei ratou mai Vutia, e rau sa gole sara yani e dua na turaga kei na dua na marama ka tukuna vei ira me ra vola mai na i wiliwili ni tamata e ra tiko e na dua na vale, mai na yabaki tinikalima ka lako cake, kei ira na yabaki tinikava ka lako sobu vei ira na se qai sucu.
E kaya ni sa kauta sara o nodra vunivola ki na valenivolavola mai Nausori, ia, me yacova mai na gauna oqo, sa oti tale e tolu na macawa, e se bera ga ni yaco yani vei ira e dua na veivuke ni kakana.
E na nodratou Yavu ni Vakavulewa na matanitu e volai koto e na i ka 5 ni drauniveva vaqo ri ne: Keitou na raica me ra nanumi vakatautauvata na lewe ni vanua ka me ra kila ni ra liutaki ena dela ni lewadodonu kei na cakacaka savasava.
Kevaka e sa vaka oya na veilawa e volai e na nodratou Yavu ni Vakavulewa na matanitu, cava na kena dredre me keitou wase talega e na kakana e na macawa e ratou wase kina mai Vutia, e kaya.
Tomana ni dodonu mera vukei ira vakatautauvata na lewenivanua me vaka e volai e na nodratou Yavu ni Vakavulewa.
Kuria ni dina ga ni sa laveti na lawa ni vakatatabu, ia era se leqa tikoga e na kakana baleta ni ririkotaki tiko na vavaku ni benu ka a tasova e wai e na yabaki sa oti, e na rawa ni se tiko vinaka ga e na boto ni sauloa e na gauna oqo.
Sa nuitaka tiko o Buluwabu ni na rai sara vakayalomatua na matanitu e na nodra vukei na vakaitikotiko e Vunisaleka vata kei Nauqu e na dua na gauna lekaleka ga oqo.
Ia, e vakaraitaka na Roko ni Yasana o Rewa ,o Timoci Kacanavesi ni nodratou vukei mai Vutia, e curuma mai na Bose Vanua ka ratou kauta cake ki na vale ni volavola ni yasana, ni bera ni qai yaco sara ki na matanitu, ka vakabibi ni ra muria vinaka na i vakaro ni vakatatabu na lewe ni koro.
Na leqa e tiko mai Vunisaleka kei Nauqu oya na i matai madaga ni ka ni ra tu vakailoa, ka sega ni dua na nodra mata me valataki ira ki na matanitu. Tomana o Kacanavesi ni lewe levu e ra tiko e na vanua oya e ra gole mai na yasana o Noco, ka gaunisala ga me ra cakava, sa i koya me ra gole tale ki na nodra Mata-ni-Tikina me rawa ni curuma vata na gaunisala e ratou muria mai Vutia.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Abstract
Ce contenu est une compilation d'articles de l'encyclop die libre Wikipedia. Pages: 43. Non illustr . Chapitres: Club fidjien de Rugby XV, Comp tition de Rugby XV aux les Fidji, Entra neur fidjien de Rugby XV, Joueur fidjien de Rugby XV, quipe des Fidji de Rugby XV, Waisale Serevi, Rugby XV aux Fidji, Farebrother-Sullivan Trophy, Rupeni Caucaunibuca, Napolioni Nalaga, quipe des Pacific Islanders de Rugby XV, Vilimoni Delasau, Jone Daunivucu, Seremaia Ba, Colonial Cup, Nemani Nadolo, quipe des Fidji de Rugby sept, Nicky Little, Isa Nacewa, Vereniki Goneva, Sakiusa Matadigo, Coastal Stallions, Radike Samo, Simon Raiwalui, Ilivasi Tabua, Malakai Bakaniceva, Waisea Luveniyali, Timoci Matanavu, Fiji Warriors, Maleli Kunavore, Isaia Rasila, Fero Lasagavibau, Fiji Barbarians, Joeli Vidiri, Sitiveni Sivivatu, Pacific Rugby Cup, Digicel Cup, F d ration fidjienne de Rugby XV, Sireli Bobo, Graham Dewes, Seru Rabeni, Eremodo Tuni, Albert Vulivuli, Sisa Koyamaibole, Cibi, Timoci Nagusa, Taniela Rawaqa, Seta Tuilevuka, Norman Ligairi, Isoa Ulago Domolailai, Kele Leawere, Jacob Rauluni, Manoa Vosawai, Gabiriele Lovobalavu, Aca Ratuva, Jone Railomo, Mosese Rauluni, Greg Smith, Kini Murimurivalu, Aisea Tuilevu, Samueli Naulu, Filimone Bolavucu, Ila Derenalagi, Jone Qovu, Netani Talei, Jeremaiya Tuilevu Tamanisau, Alifereti Doviverata, Bill Gadolo, Vula Maimuri, Semisi Naevo, Apenisa Naevo, Henry Qiodravu, Alifereti Mocelutu, Marika Vunibaka, Kameli Ratuvou, Isoa Neivua, Jone Tawake, Wame Lewaravu, Akapusi Qera, Sunia Koto, Neumi Nanuku, Savenaca Aria, Koli Sewabu, Ifereimi Rawaqa, Viliame Satala, Joeli Veitayaki, Alfred Uluinayau, Daniele Baleinadogo, Alefoso Yalayalatabua, Sami Nasagavesi, Vereniki Sauturaga, Severo Koroduadua Waqanibau, Pacific Islands Rugby Alliance, Josese Bale, Kitione Salawa, Manu Tiko, Mesake Davu, Koli Rakoroi, Julian Vulakoro, Jonetani Robanakadavu, Netava Ravouvou. Extrait: Waisale Tikoisolomoni Serevi, n le 20 mai 1968, est un...


text:
Cava e Vakatokai Kina o Jisu me Luve ni Kalou?
Kena iSau Vakaivolatabu
E sega ni vakawati na Kalou me rawa ni vakaluveni kina. E Dauveibuli o koya, e bulia na ka bula kece. (Vakatakila 4:11)
Koya gona e vakatokai o Atama, na imatai ni tamata e buli me “luve ni Kalou.” (Luke 3:38) E tukuna tale ga na iVolatabu ni buli Jisu na Kalou.
Koya gona e okati tale ga o Jisu me “Luve ni Kalou.”—Joni 1:49.
A buli Jisu e liu na Kalou ni bera ni qai buli Atama.
E tukuna na yapositolo o Paula me baleti Jisu: “O koya na iyaloyalo ni Kalou tawaraici, na ulumatua ni kabuli kece.” (Kolosa 1:15) Se bula tu mai lomalagi o Jisu ni bera ni qai sucu ena valenimanumanu e Peceliema.
E kaya na iVolatabu ni ‘vu mai liu sara o koya, mai na gauna makawa dina.’ (Maika 5:2) Me vaka ni ulumatua ni Kalou o Jisu, a bula tu mai lomalagi ni bera ni sucu vakatamata e vuravura.
E tukuna mada ga o Jisu: “Niu . . lako sobu mai lomalagi.”—Joni 6:38; 8:23.


text: 1 O yau o Jemesa,+ na dauveiqaravi ni Kalou kei na Turaga o Jisu Karisito, vei kemuni na yavusa e 12 oni veiseyaki tu:Ni bula!2 Moni marau na taciqu ni oni sotava na veimataqali veivakatovolei,+3 oni kila ni vakatubura na vosota+ na vakatovolei ni nomuni vakabauta ena sala qo.4 Ia me tini vinaka na cakacaka ni vosota moni taucoko kina, moni vinaka ena ka kece, me kua ni dua na ka e yali vei kemuni.+5 O koya gona, ke dua vei kemuni e lailai vua na vuku, me kerea tiko ga vua na Kalou,+ ni na soli vua.+ Ni lomasavu o koya vei keda kece, e sega ni dau vaqara cala.+6 Ia me kerekere tiko ga ena vakabauta,+ me kua ni vakatitiqa,+ ni o koya e vakatitiqa e vaka na ua ni wasawasa e veitubuyaki ni liwava na cagi.7 Me kua ni nanuma o koya qori ni na solia vua o Jiova* e dua na ka,8 na tamata lomalomarua+ e dau yamekemeke na nona ivalavala kece.9 Ia me marau vakalevu na tacida e dravudravua ena nona vakacerecerei,+10 kei koya e vutuniyau ena nona vakamaduataki,+ ni na takali me vaka na senikau ni lomanivanua.11 Me vaka na cadra mai ni matanisiga kei na kena katakata e malai kina na kau, e mira na sena qai yali na kena totoka, e va tale ga qori na tamata vutuniyau, ena takali ni guta tiko ga na ivakarau ni nona bula.+12 E marau o koya e vosota tiko na veivakatovolei,+ ena gauna e vakadonui kina ena soli vua na isala ni bula+ a yalataka o Jiova* vei ira na lomani koya tiko ga.+13 Ni vakatovolei e dua me kua ni kaya: “E vakatovolei au na Kalou.” Ni sega ni vakatovolei rawa na Kalou ena ka ca, e sega tale ga ni vakatovolea e dua o koya.14 Ia e vakatovolei e dua ni bacani koya qai siwati koya na nona gagadre ca.+15 Ni sa matua na gagadre ca, sa qai vakasucuma na ivalavala ca, ni sa vakayacori na ivalavala ca, e tini sara ena mate.+16 Moni kua ni vakacalai na taciqu lomani.17 Na iloloma vinaka kece kei na isolisoli uasivi kece e vu mai cake,+ e solia mai na Tama ni rarama vakalomalagi,+ e sega ni dau veiveisau o koya, e sega ni vaka na veitosoyaki ni yaloyalo.+18 E nona inaki me kauti keda mai ena vosa ni dina,+ meda dua kina na mataqali isevu vei ira na nona ibulibuli.+19 Moni kila qo na taciqu lomani: Me totolo ni vakarorogo na tamata yadua, me berabera ni vosa,+ me berabera ni cudru,+20 ni sega ni kauta mai na yalododonu ni Kalou+ na cudru ni tamata.21 O koya gona, ni biuta tani na ka kece e dukadukali kei na ka ca kece+ qai ciqoma ena yalomalua na kena teivaki vei kemuni na vosa ni Kalou moni vakabulai kina.22 Ia moni muria na vosa,+ ni kua ni rogoca wale ga oni qai dabui kemuni kina ena nomuni nanuma cala.23 Ke dua e rogoca wale ga na vosa qai sega ni muria,+ e tautauvata kei na dua e ilova na matana ena iloilo.24 Ni ilovi koya a gole sara, e sa guilecava totolo se mataqali tamata vakacava o koya.25 Ia o koya e dikeva na lawa uasivi+ ni veisereki qai muria tiko ga, ena marautaka na ka e cakava+ ni sega wale ga ni dau rogoca na vosa, e dau muria tale ga.26 Ke dua e nanuma ni sa qarava tiko na Kalou ena iqaraqaravi e vakadonuya o koya ia e sega ni lewa vinaka* na yamena,+ e vakaisina tiko ga na lomana, e tawayaga tale ga nona lotu.27 E va qo na lotu e savasava qai sega ni dukadukali ena mata ni noda Kalou na Tamada: meda qaravi ira na luveniyali+ kei ira na yada+ era rarawa tu,+ meda qarauna tale ga me kua ni tauvi keda na duka ni vuravura.+


text:
Episodi Donten ni Warau [SubITA]
Donten ni Warau 12 END - [SubITA] Streaming e Download
Donten ni Warau 11 - [SubITA] Streaming e Download
Donten ni Warau 10 - [SubITA] Streaming e Download
Donten ni Warau 09 - [SubITA] Streaming e Download
Donten ni Warau 08 - [SubITA] Streaming e Download
Donten ni Warau 07 - [SubITA] Streaming e Download
Donten ni Warau 06 - [SubITA] Streaming e Download
Donten ni Warau 05 - [SubITA] Streaming e Download
Donten ni Warau 04 - [SubITA] Streaming e Download
Donten ni Warau 03 - [SubITA] Streaming e Download
Donten ni Warau 02 - [SubITA] Streaming e Download
Donten ni Warau 01 - [SubITA] Streaming e Download
Seguici su Facebook per rimanere aggiornato sugli ultimi episodi inseriti.


text:
Leqa Vakailavo kei na Dinau—Rawa ni Walia na iVolatabu?
Kena iSau Vakaivolatabu
Io. Ena yaga vei iko e va na ivakavuvuli vakaivolatabu qo mo walia kina leqa vakailavo kei na dinau:
Lalawataka na ka mo vakayagataka. “
Na lalawa ni tamata gugumatua ena tini vinaka ga, ia o ira kece era vakusakusa era na dravudravua.” (Vosa Vakaibalebale 21:5) Kua ni vakusakusa mo volia e dua na ka baleta ga ni lutusobu. Me dua nomu ituvatuva ni ilavo qai dei kina.
Kua ni dinau vakaveitalia. “
Na daukerekere e bobula vei koya e solia vua na ka.” (Vosa Vakaibalebale 22:7) Ke o sega ni sauma rawa nomu dinau, saga mo veivosaki kei koya e soli dinau. Sasaga tiko ga. Vakaraitaka na ivakarau ni rai nei koya e tukuni ena Vosa Vakaibalebale 6:1-5: ‘
Vakamalumalumutaki iko, vakamasuti koya na kainomu. Kua ni solia me moce na matamu, se sosovu na dakudaku ni matamu.’ (Vosa Vakaibalebale 6:1-5) Ke sega ni rogoci na imatai ni nomu kerekere, sasaga tiko ga.
Rai donu me baleta na ilavo. “
Kua ni nanumi iko ga mo via vutuniyau” (Vosa Vakaibalebale 28:22, Contemporary English Version) E sega wale ga ni vakaleqai keda vakailavo na vuvu kei na kocokoco, ena vakaleqai keda tale ga vakayalo.
—o na sega ni kila na vanua ena tini kina.
Lomavakacegu. ‘
Ke sa tiko na kakana, na isulu, meda lomavakacegu ena veika qo.’ (1 Timoci 6:8) E sega ni vakatau ena ilavo na noda marau se lomavakacegu. Eso era tiko ena vuravura qo era mamarau, ia e sega ni levu na nodra ilavo. Era marau nira kauaitaka na nodra vuvale, itokani, kei na nodra veiwekani kei na Kalou.
—Vosa Vakaibalebale 15:17; 1 Pita 5:6, 7.


text:
ESA koto oqo era na i kuri ni tukutuku nei Peni Tabua Tamanivalu na turaga ni Naloto ka veibulagoci tiko vei keda e na veimacawa, ni wiliwili sara yani.
Ena macawa sa oti e vakaraitaka kina o Peni Tabua na parofisai ka dusia tiko na vula o Maji se na vula eda donuya tiko qo ka se kunekunetaki e na 1920 me baleta e dua na i tukutuku bibi ka gadrevi me da vakasalataki kina oi keda na kawa i Taukei e na vuku ni noda vanua.
Ia, ni da sarava na noda i vola ni vula vakaviti se noda i vola ni vula na i Taukei ka ra dau vakayagataka na noda qase, ni vula o Maji e dau Tau bi vakalevu kina na uca, ka dau vakatokai me wai ni gasau.
E dau basika me dau lutu vakalevu kina na yaseyase. E gauna talega ni dau keli tiko kina na uvi era tei tu, vakabibi na uvi balavu.
E gauna donu talega ni tei kina na kumala me vakalewe.
Se qai se tiko na gasau, se bera na duruka. Matua na uvi, na vutu, kei na so na mataqali uto ka ra tekivu me ra vakaisulu talega mai kina na bitu, e kaya o Tabua.
E tomana o Tabua ni dau keli na qara ni kacau (lagio) me tavu. E gauna talega me ra dau kumukumuni kina na dilio mera vakarau vuka. Sa tu talega na bicitoka (kawakawasa).
E gauna talega ni matua kina se daba na mana, matua na kuka, qari, e dau drava na waitui, ka gauna e dau uro vakalevu kina na ika, ka ca totolo talega, e kaya o Tabua.
E tomana o Tabua oya na veika edau yaco ena vula Maji se na vula eda donuya tiko qo ka ra dau wanonova matua voli mai o ira na noda qase. Ia, esa tu na kena parofisai na vula qo o Maji.
Ena noqu raica na nodra kauwai tiko mai na veimatanitu lelevu me baleti keda e Viti e dodonu me da sa na dikeva tale mada se cava na vuna era kauwai tiko mai kina ki na noda yanuyanu somidi, e kaya o Tabua.
E tomana o Tabua e na dua tale na qaqa ni vucu e vakaraitaka ni tiko e dua na turaga ka vakatokai me ko Melikiseteki ia na Iperiu wase e vitu e nona i tekiteki ka tukuni tiko e qaqa ni vucu ni Bete tawa mudu.
E kuria ka kaya o Tabua ia me da semata vata mada na vucu e rua qo me baleta na vula o Maji kei na yaca ni turaga e tukuni tiko qo e na vucu ka da waraka na cava e kauta mai se cava ena vakavurea mai e na gauna lekaleka esa tiko oqo e matada.
Sa dodonu vei keda na kawa i Taukei me da na veitauri liga vata ka cakacaka vata ena kena vakavinakataki na noda vanua vakabibi me tekivu mai vei ira na noda veiliutaki me ra veiqaravi sara vakadodonu ka lewa matau, e kaya o Tabua.
E vakaraitaka o Tabua ni da kalougata vakalevu na kawa i Taukei ni ra sa cakacakataka ka raivotutaka oti tu mai na noda qase na veika e baleti keda na bula donuya na gauna qo. E tomana ni ra sa wasea na veiyalayala ni qele na noda qase e na gauna oya mai na delana o Drevekai ka matata vinaka na keda dui yalayala ni qele ia, ena gauna qo esa basika na koco kei na veivakalolomataki ka sa na dodonu me na dua na veivakadodonutaki.
Ena sega ni rawa ni raica tiko na noda Kalou na noda rarawa tiko kei na noda guilecavi e na veika e baleti keda e na noda vanua ka sa na dodonu kina me na vakayacori na veivakadodonutaki, e kaya o Tabua.
E tomana o Tabua ni oya nai tavi e dodonu me sa mua kina o i keda na kawa i Taukei me da na vakadodonutaki ira na noda veiliutaki vakamatanitu kei na vakavanua. E kaya ni so era sa nanuma me tawa ga na nodra taga ka guilecavi keda, ia ena sega ni vakatara vna Kalou me na dabeca tiko e dua na ulu ni veiliutaki e dua na Turaga se Marama tabu yani ka qai guilecavi ira na kawa ka ra tagi tiko e na siga kei na bogi e na vuku ni nodra qele kei na veika e dodonu me nodra dina me vaka e a wasei taumada vua.
Sa na dodonu ga me na basika na veisau ia sa dodonu talega vei keda me da na ciqoma tiko na veisau ena yaco mai ke laurai ni sa cala tiko na vanua eda sa mua tiko kina, e kaya o Tabua.
E tomana o Tabua ni dodonu me da na veilomani sara vakalevu ka vakanuinuitaka ga na Kalou ni o Koya ga e na vakadodonutaka ka solia na lewa dodonu vei ira era sa dau vakararavi vua. E kuria ni sega ni dua na tamata tabu yani me na veisaqasaqa rawa kei na lewa ni Kalou ke sa yaco na nona gauna me vakayacora kina na ka e gadreva me vakayacora e na vuku ni kawa i Taukei ka bula donuya tiko na gauna qo.
Ena vakayacora dina ga na nona cakacaka me vakalougatataka na noda vanua lomani o Viti, e kaya o Tabua.
Ena qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
E Volai na iVolatabu me Baleti Keda Kece?
Kena iSau Vakaivolatabu
E vakamatatataki ena iVolatabu taucoko ni Kalou e vinakata mera vulica na nona sala na tamata kece. E vola na parofita o Aisea nira na lako e levu na lewe ni veivanua ra qai kaya, ni lako mai meda lai cabe ina ulunivanua i Jiova, ina vale ni Kalou i Jekope. Ena vakavulici keda o koya ena nona ivalavala, eda na muria na nona sala. (Aisea 2:3) E sega tale ga ni vakavuvulitaka na iVolatabu ni dua na matatamata e uasivia e dua tale. Ia e tukuna vakamatata: “
[E] sega ni dau veivakaduiduitaki na Kalou, ia e vakadonui ira era dokai koya ra qai cakava na ka e vinakata mai na veivanua kece.”—Cakacaka 10:34, 35.


text:
RA TAROGA NA ITABAGONE
Vakacava ke ra Talanoataki au Eso?
Vuna e ca kina
Eso na veitalanoa e ca, oya me tukuni na ka lasutaki me vakacacani kina na kemu irogorogo. Ke sega mada ga ni veivakaleqai na veika e tukuni, ena rawa ga ni mositi iko ni kaseti iko e dua drau dau veivolekati!
E kaya o Ashley, sa yabaki 18: “Au rogoca ni dua noqu itokani e kaseti au, e kaya niu sega ni dau veikauaitaki. E mositi au sara ga! Au sega ni kila se cava e kaya kina qori.”
Ka dina: Ke drau veitokani voleka kei koya e talanoataki iko se sega, eda rarawa nira kaseti keda eso.
iTukutuku ca, e dredre mo tarova
E tiko eso na vuna era talanoataki keda kina eso, raica mada qo:
Eda dau kauai. Eda dau taleitaka meda veimaliwai. Koya gona e dau kena ivakarau ga meda veitalanoa se da talanoataka e dua. E uqeti keda na iVolatabu meda “kauaitaka” tale ga na ka e baleti ira eso.
E kaya o Bianca, e dua na goneyalewa yabaki 20: “E dau kamikamica sara ga meda talanoataki ira eso tale!”
E kaya o Katie, e dua na goneyalewa yabaki 14: “Meu kaya vakadodonu, au dau taleitaka meu kila na ka e cakava tiko e dua, au qai veitalanoataka. Au sega ni kila na vuna, au taleitaka ga.”
Vucesa. Ena gauna vakaivolatabu, eso e dau ‘nodra ivakarau mera vakamacalataka se rogoca eso na ka vou.’ (Cakacaka 17:21) E dina tale ga qori nikua!
E kaya o Joana, e yabaki 18: “So na gauna ni sega na italanoa, e levu era bulia ga na nodra italanoa.”
Yalolailai. Sa rauta me vakasalataki keda na iVolatabu meda kua ni vakatauvatani keda kei na so tale. (Kalatia 6:4) Ka ni rarawa nira dau kakase eso me seavu kina na nodra yalolailai.
E kaya o Fili, e dua na cauravou sa yabaki 22: “Na ka e cakava na daukakase ena tukuni koya ga. E vuvutaki koya e kaseta tiko. E talanoataka na veika lasutaki me baleta e dua me lomavinaka kina. E nanuma kina ni vinaka o koya.”
Ka dina: O taleitaka se sega, e dau noda ivakarau ga meda talanoataka eso tale, wili kina o iko.
iTukutuku vinaka, me kua ni rawai iko
De dua ena dredre mo tarova na ka kece e talanoataki me baleti iko, ia o na rawa ni digia na ka mo cakava. Ke o kila nira talanoataki iko tiko e levu, e rua na ka mo cakava.
KENA IMATAI: Kua ni kauaitaka. Ena levu na gauna, na kena iwali vinaka ga mo kua ni kauaitaka, oya ke sega ni yaga na ka e tukuni. Muria na ivakasala vakaivolatabu qo: “Mo kua ni cudru totolo.”
E kaya o Elise, sa yabaki 18: “Era veitalanoataka eso niu veivosaki tiko kei na dua na cauravou, keirau se sega mada ga ni sota! Au dredre sara ga niu rogoca na itukutuku qori, au sega ni kauaitaka.”
E kaya o Allison, sa yabaki 21: “Nomu iyaragi vinaka duadua ni vinaka na kemu irogorogo. Ke dua na italanoa ca e tukuni me baleti iko, era na sega ni vakabauta e levu baleta ni vinaka tiko na kemu irogorogo. Na ka dina me baleti iko e yaga sara.”
iVukevuke: Vola (1) na ka e tukuni me baleti iko kei na (2) e vakacava na ivakarau ni lomamu ni o rogoca. Ni ‘tu lo ga e lomamu na ka o via tukuna,’ ena rawarawa mo guilecava.
KENA IKARUA: Lai vosa vua e kaseti iko. Ena so na ituvaki, e ca sara ga na ka e tukuni, o nanuma kina mo lai raici koya e kaseti iko.
E kaya o Elise: “Ke o lai raici koya e tekivuna na kakase, ena kila kina ni ka e tukuna ena lai rogoca o koya e kaseti. Rawa tale ga ni drau veivakameautaki se veivosakitaka na leqa e yaco.”
Ni bera ni o lai raici koya e kaseti iko, vakasamataka mada eso na ivakavuvuli vakaivolatabu qo qai tarogi iko ena taro qori.
“O koya e tukuna na ka ni bera ni rogoca, e lialia.” (Vosa Vakaibalebale 18:13) ‘Vakacava e dina na itukutuku qo? E dina na veika e tukuni vei au, se tauri cala?’
“Me totolo ni vakarorogo na tamata yadua, me berabera ni vosa, me berabera ni cudru.” (Jemesa 1:19) ‘E gauna vinaka qo meu lai raici koya e kaseti au? E donu na inaki ni noqu via lai raici koya? Se vinaka meu lai raici koya ena dua tale na gauna ni sa oti na noqu cudru?’
“Na ka kece dou vinakata mera cakava vei kemudou na tamata, dou cakava tale ga vei ira.” (Maciu 7:12) ‘Keu tu ena kena ituvaki, na cava au vinakata me caka? Na vanua cava au na vinakata me keirau veitalanoataka kina na leqa qo? Na vosa kei na itovo cava e yaga ena ituvaki qo?’
iVukevuke: Vola rawa na veika o nanuma mo kaya, ni bera ni o lai raici koya e kaseti iko. Waraka me oti e dua se rua na macawa, wilika tale na veika o sa vola qai raica ke o via veisautaka eso na ka. Veivosakitaka tale ga kei rau na nomu itubutubu se dua nomu itokani matua na ka o navuca, qai kerea nodratou ivakasala.
Ka dina: Levu na ka ena noda bula eda sega ni lewa rawa, e vakatale ga kina na kakase. Ia sega ni kena ibalebale me lewai iko!


text:
RA TAROGA NA ITABAGONE
Na Cava Meu Veivuke Kina?
Rua na ka bibi era lecava e levu
Ka bibi #1: Ni o soli ka, ena rawa ni saumi tale vei iko!
Ena laurai ni o dau lomasoli. De dua era na rawa ni lomasoli vei iko. E kaya na iVolatabu:
“Moni dau soli ka, ena qai soli vei kemuni. . . . Na ivakarau oni vakarautaka ena vakarautaki tale vei kemuni.”
—Luke 6:38.
“Na ivakarau o vakayacora ena vakayacori tale vei iko.”
—Luke 6:38, Contemporary English Version.
Ka bibi #2: Ni o veivuke, o sa vukei iko tiko!
Ni o caka vinaka ena vakalevutaka nomu veidokai, o na vakila tale ga na lomavakacegu e vu mai na soli ka. E kaya na iVolatabu:
“E marau vakalevu o koya e solia na ka, vakalailai o koya e taura na ka.”
—Cakacaka 20:35.
“Ni o vakarautaka na magiti, sureti ira na dravudravua, na lokiloki, na gera, kei na mataboko. O na marau ni sega vei ira na ka mera sauma vei iko.”
—Luke 14:13, 14.
Ira na itabagone dau kauai
Era tiko na itabagone dau kauai! Raica mada eso na ivakaraitaki.
E kaya o Casey, e dua na goneyalewa yabaki 14, “Ena so na gauna niu via dabe meu sara retioyaloyalo, au dau vakasamataki Na kei Ta ni rau cakacaka tiko, rau na oca ni rau lesu mai vale. Au mani tucake, au sava veleti, au sasamaki. Au vakarautaka tale ga na kofi ni rau taleitaka. Ni yaco mai vale o Na, ena kaya, ‘U, totoka sara ga na vanua qo! E boivinaka tale ga. Vinaka vakalevu, noqu lewa!’ Au dau marau ni cakava na ka vinaka va qori vei Na kei Ta.”
E kaya o Holly, e dua na goneyalewa yabaki 22, “Rau dau tokoni au na noqu itubutubu, rau vakarautaka na ka kece au gadreva. Ni leqa na motoka ena yabaki sa oti, au vola sara e dua na jeke me vakavinakataki kina, qori e dua na ilavo levu. E macala ga ni rau sega ni vinakata meu sauma, ia e dreve nodrau sasaga. Qori e lailai wale ni vakatauvatani kei na levu ni ka erau cakava. Au marau niu lomasavu, meu solia vei rau e dua na ka.”
O bau kila? Era marau e levu na itabagone iVakadinadina i Jiova nira veivuke mera veivakavulici ena iVolatabu. Era toki eso ena vanua e vinakati kina vakalevu na veivakavulici ena iVolatabu.
E kaya o Evan, e dua na gonetagane yabaki 20, “Au biuti Merika meu toki i Mexico meu veitokoni ena veivakavulici ena iVolatabu. E ka ni sasaga toka ena so na gauna meu solia na ilavo se so tale na ka, ni lailai na ka e tu vei au. Ia au raica niu solia noqu gauna kei na igu ena cakacaka vakaitalatala, e marautaki vakalevu mai na noqu soli ka vakayago.”
Au na veivuke vakacava?
O via vakila na marau ni o veivuke? Qo e vica na vakatutu.
Vukea nomu vuvale:
Ke o sega ni kerei, vakacava mo sasamaki, sava veleti, se samaka na rumu
Vakasaqa
Vola e dua na ivola ni vakavinavinaka vei rau na nomu itubutubu
Vukei tacimu ena nona ka ni vuli
Veivuke ena taudaku ni vuvale:
Vakau ivola vua e dua e tauvimate
Samaka nona lomanibai e dua na itabaqase
Sikova e dua sa tu ga e vale
Voli iloloma vua e dua e sotava tiko na ka dredre
iVakasala: Vakatura eso na ka o nanuma. Me nomu isausau mo vukea e dua ena macawa qo. O na rawa ni kurabuitaka na levu ni nomu marau!
E kaya o Alena, sa yabaki 16, “O na marau ni o veivuke. O kila ni o sa cakava rawa e dua na ka, o qai raica nira marautaka. O na taleitaka mo cakava qori dina mada ni o nanuma ni na sega ni rawa. E vaka ga ni o sega ni vakauai iko, ni levu sara na ka o rawata kina.”


text:
O via wilika na ulutaga qo ena vosa %%?
Io
Sega
Noda Cakacaka Vakaitalatala
Na Noda Cakacaka Vakaitalatala e volai kina na ituvatuva ni neimami soqoni na iVakadinadina i Jiova, me vaka na Vuli iVolatabu ni iVavakoso, Koronivuli ni Vuli Vunau, kei na Soqoni ni Cakacaka.
Nanuma: Ena duidui eso na ulutaga ena itabataba vakaViti mai na kena e tiko ena website.
JUNE 2012 NODA CAKACAKA VAKAITALATALA
ME 2012 NODA CAKACAKA VAKAITALATALA
EPERELI 2012 NODA CAKACAKA VAKAITALATALA
MAJI 2012 NODA CAKACAKA VAKAITALATALA
FEPERUERI 2012 NODA CAKACAKA VAKAITALATALA
JANUERI 2012 NODA CAKACAKA VAKAITALATALA
TISEBA 2011 NODA CAKACAKA VAKAITALATALA
NOVEBA 2011 NODA CAKACAKA VAKAITALATALA
OKOTOVA 2011 NODA CAKACAKA VAKAITALATALA
SEVITEBA 2011 NODA CAKACAKA VAKAITALATALA
OKOSITA 2011 NODA CAKACAKA VAKAITALATALA
JULAI 2011 NODA CAKACAKA VAKAITALATALA


text:
NA VALE NI VAKATAWA ME 2015
Sa Voleka na iCavacava?
Cava o dau vakasamataka ni tukuni “Sa voleka na icavacava!”? O kauai ena ka o vakasamataka?
“Na iCavacava”
—Kena iBalebale?
O kila tiko ni veika e tukuna na iVolatabu me baleta na “icavacava” e itukutuku vinaka?
Sa Voleka na iCavacava?
Dikeva mada e va na ivakatakilakila me baleta na icavacava e vakamacalataki ena iVolatabu e saumi kina na taro.
Levu Era na Bula ni Oti na iCavacava
—O Rawa Tale ga ni Bula
O na bula vakacava? Vakacava o na maroroi iyaya se kumuna na veika vakayago mo vakarautaki iko kina ena siga ni veivakarusai?
O Bau Kila?
:E tokona na itukutuku ena iVolatabu na ka e kune ena vakekeli? Gauna cava era yali kina na laione ena vanua vakaivolatabu?
Au Vulica ni Yalololoma Qai Dau Veivosoti o Jiova
E vaka na wainimategaga vei Normand Pelletier nona dau lawakitaki ira na tamata. Ia e luluvu ena nona wilika e dua ga na tikinivolatabu.
“O Yau na iSosomi ni Kalou?”
Sa bau vakilai ena nomu vuvale na vuvu, veinakicataki, se veisevaki? Ke vaka kina ena vukei iko na italanoa vakaivolatabu kei Josefa.
Saumi na Taro Vakaivolatabu
Cava e duanaudolu kina na yabaki na Siga ni Lewa?
So Tale na Ka
Na Cava ena Cakava na Matanitu ni Kalou?
Dikeva na ka meda namaka ni sa veiliutaki na Matanitu ni Kalou e vuravura.


text:
Na Cava na Matanitu ni Kalou?
Kena iSau Vakaivolatabu
Na Matanitu ni Kalou e dua dina na matanitu e tauyavutaka na Kalou o Jiova.
Ena uasivia sara na matanitu vakatamata na ivakarau ni veiliutaki.
Ena iVolatabu na “matanitu ni kalou” e vakatokai tale ga me “matanitu vakalomalagi,” ni veiliutaki mai lomalagi. (Marika 1:14, 15; Maciu 4:17)
Veiliutaki. Sa lesi Jisu Karisito na Kalou me Tui ni Matanitu qai solia vua na lewa e uasivia na veiliutaki vakatamata. (Maciu 28:18) E vakayagataka vinaka o Jisu na kaukaua e soli vua, sa vakadeitaka tale ga ni iLiuliu nuitaki qai dau yalololoma. (Maciu 4:23; Marika 1:40, 41; 6:31-34; Luke 7:11-17)
Ena veidusimaki ni Kalou, sa digitaka oti o Jisu mai na veimatanitu o ira “mera lai veiliutaki vakatui, mera liutaka na vuravura” mai lomalagi.—Vakatakila 5:9, 10.
Kena Dede.
E dau veiliutaki ga ena gauna lekaleka na matanitu vakatamata, ia na Matanitu ni Kalou ena sega sara ni vakarusai.—Taniela 2:44.
Lewena. O koya e cakava na loma ni Kalou ena vakarurugi ena Matanitu ni Kalou, se mani vanua cava e cavutu mai kina.—Cakacaka 10:34, 35.
Lawa. E sega ni vakatabuya wale ga na ivalavala ca na lawa (se ivakaro) ni Matanitu ni Kalou. E veisautaka sara ga nodra ivakarau ni bula na vakarurugi kina.
Kena ivakaraitaki, e kaya na iVolatabu: “‘Mo lomani Jiova na nomu Kalou ena lomamu taucoko, ena nomu vinaka taucoko, kei na nomu vakasama taucoko.’ Qo na ivunau levu duadua, na kena imatai tale ga. E vaka kina na kena ikarua, ‘Mo lomana na kainomu me vaka nomu lomani iko.’” (Maciu 22:37-39)Na nodra lomana na Kalou kei na kainodra e uqeti ira kina mera dau veikauaitaki qai caka vinaka.
Vuli. E vakarautaka na Matanitu ni Kalou e dua na ivakatagedegede cecere mera muria o ira na vakarurugi kina, qai vakavulici ira ena sala mera rawata kina na ivakatagedegede qori.—Aisea 48:17, 18.
Ka ena Cakava. E sega ni vutuniyau na Matanitu ni Kalou ni vakayagataki ira na vakarurugi kina. Ena vakayacora ga na loma ni Kalou, okati kina nodra bula tawamudu ena vuravura parataisi o ira na lomani koya dina.—Aisea 35:1, 5, 6; Maciu 6:10; Vakatakila 21:1-4.


text: Related search: ki tu ra dau voz, ki tu ra dau forum, ki tu ra dau diễn đàn, hỏi đáp ki tu ra dau, hướng dẫn ki tu ra dau, ki tu ra dau tutorial, ki tu ra dau tron bo free download xem phim online, ki tu ra dau do an, update ki tu ra dau, ebook ki tu ra dau, cách sửa ki tu ra dau, thắc mắc ki tu ra dau, lỗi ki tu ra dau, ki tu ra dau vietsub, ki tu ra dau tài liệu, ki tu ra dau hoc tap, ki tu ra dau công cụ, ki tu ra dau phần mềm, ki tu ra dau download, trial ki tu ra dau, ứng dụng ki tu ra dau, Giải đáp ki tu ra dau, webtretho ki tu ra dau, 720 ki tu ra dau youtube, ki tu ra dau luận văn, ki tu ra dau đồ án ,ki tu ra dau mediafire, ki tu ra dau 4share, 1 link ki tu ra dau, fshare ki tu ra dau, ki tu ra dau 2014


text:
WASE 1
E dodonu beka me sucu vou tale na tamata se me ia na veivutuni?
E ka marautaki vei au meu goleva mada na ulutaga bibi oqo. Dau rogoci wasoma na ulutaga oqo ni dau veitalanoataki ka vunautaki talega ena veivanua eso ia, e lewe vuqa era dau loma tarotarotaka tu na tikina oqo. Ke ko iko beka e dua ko vuli vinaka se cakacaka vinaka ka sa yaco mo sa rawa ka vinaka sara, ia ko sa vakanuinui tu ni na dua na gauna mo taura kina e dua nai tutu toro cake. Ko sa raica na veika sa yaco tiko ena nomu bula ko sa kaya lo sara e lomamu se veivutuni cava tale au gadreva ki na noqu bula? A cava tale e gadrevi kina na veisau?
E vuqa na tamata e nodra cakacaka ena veisiga na soli vakasala vinaka se me ia na veivakadodonutaki ena nodra bula na tamata eso. E dua na ka vaka mosi yalo na veivakasala vaka oqo vakauasivi ena gauna e tara kina na lomada na dina ni vosa vakaoqo.
Sa ka e bibi mo dikeva se dina nai tukutuku oqo se segai? E kililiki beka vei au me ia na veivakavoui? Na ulutaga oqo e umani vata koto kina na taro ni nona vakadeitaki koya e dua enai lakolako ka tarava ni cava na bula oqo. E rui ka bibi mo vakadeitaki iko ena taro levu oqo ka raica deivaki na kena bibi ki na nomu bula.
E bau dua beka na gauna ko taroga lo tu e lomamu se cava nai cavacava ni bula oqo? Au vakabauta ni na sega ni taucoko na noda loma tarotaro vakavo ena gauna eda sa yacova yani kina na bula oya. E sega ni dua na ka kevaka me da vagoleya mada ga kina vakadua na noda vakanananu me rawa ni vakamataliataki kina ki vei keda na taro levu oqo.
Au nanuma e dua nai tukuni makawa ni dua na gone tagane. Na Tui ni vanua oya e kacivi koya mai ka qai taroga se cava sara mada na balavu ni bula tawa mudu. "Kemuni saka na Tui" e kaya cake yani na gone tagane oqo. " E na dua na vanua vakayawa e tiko voli kina e dua na ulunivanua cecere sara ka buli mai na varasa. Na kena cecere e tara sara tu yani na dela ni O. Ena vei yaduanadrau kece na yabaki e dau vuka mai e dua na manumanu me mai tokia vakadua ena gusuna na ulu ni vanua oqo. Sa yaco na gauna sa yavu sobu tiko kina vakamalua ena veigauna kece e yaco tiko kina na ka oqo ena vei yaduanadrau kece na yabaki ka yaco sara me seavu yani kina vakadua na ulu ni vanua oqo. Kemuni saka na Tui, ena gauna e seavu kina na ulu ni vanua oqo, oya saka e sa qai dua na sekodi ni bula tawa mudu."
Nai sau ni taro ni gone tagane oqo e rawa ni solia vei keda e dua nai yaloyalo ni kena tawa vakaiyalayala na bula tawa mudu. E dina ga ni sega ni dodonu nai sau ni taro oya baleta ni bula tawa mudu e sega kina na sekodi. " Ni sa tautauvata vua na Turaga na siga kei na yabaki e dua na udolu, kei na yabaki e dua na udolu kei na siga e dua" (2 Pita 3:8). Na bula tawa mudu e sega ni vakaiyalayala ka sega talega ni wasei rawa na kena vei taba gauna. E dua na ka e sega na kenai cavacava.
Nai talanoa oqo e da rawa ni vakaveiwekanitaka kina na balavu ni bula ena vuravura oqo kei na bula tawa mudu ka na lako tarava mai. A cava na tini na yabaki, se limasagavulu, se walusagavulu, se mani dua na drau sara na yabaki me vakatautauvatani kei na bula tawa mudu. E vakaevei, e sega beka ni bibi me da vulica ka kila na vanua e da na tini kina ni cava na bula oqo? Au nanuma tale edua nai tukuni makawa. Ena gauna ni veiliutaki vaka-Tui, e dau vuqa vei ira na Tui e dau tu na nodra dau ni veivakamarautaki. E dau nodrai tavi me ra dau talanoa lasa se soli vukivuki lasa me rawa ni ra vakadredrei kina na Tui. Ena dua na gauna sa solia kina e dua nai sala vei koya na nona tamata dauveivakalasai oqo. E vakatokai nai sala oqo mei Sala ni lialia. Qo me kilai tani kina ni ko koya e dau ni veivakalasai. Sa qai yalataka na Tui ni kevaka e dua na gauna e na kune kina e dua e lasa cake mai vua na ka e cakava, me soli vua nai sala oya. Sega ni dede sa mai tauvi mate na Tui ka sa davo bibi sara tu yani. Sa sikovi koya sara na dau vakalasalasa oqo ka taroga na Tui se na bula vinaka tale mai ena tauvi mate ni naica. Kaya cake yani na Tui ni sa vosa oti vua ko nona vuniwai ka sa sega ni dua na veisau e laurai rawa. Ia me sa wawa mate ga. Sa qai taro cake na dau vakalasalasa oqo, "Kemuni saka na Tui, ko ni sa vakarautaki kemuni tu beka ki nai lakolako balavu ka ko sa vakarau lakova yani oqori". "E segai" sauma yani na Tui. "Oqori e dua na leqa levu baleta niu sega sara tu ga ni vakasamataka tu na bula ka tarava" Vosa tale na nona tamata, "E sega beka ni ko dau vakasamataka tu ni dua na siga ko na lakova kina nai lakolako balavu oqo". Sauma tale na Tui, "Au kila vinaka tu, ia au a sega ga ni vakaogai au kina baleta ni tu tale eso na ka au a vakaogai au voli kina ena ka ni bula oqo." Sa qai kaya cake tale na nona tamata, "Ena veigauna kece ko vakarau ia kina e dua nai lakolako balavu, sa dau tu na nomu tamata me ra vakarautaka na veika me baleta nai lakolako oqo me na kakua kina ni dua na leqa ko na sotava. Ia me maravu na nomuni lakolako ki na vanua ko lako tiko kina. Ia, enai lakolako balavu tawa vakaicavacava ko sa vakarau vakanamata yani kina oqo, ko sega tu mada ga ni rawa ni vakarautaki iko rawa kina, Qo, taura na nomui sala ni lialia, baleta au sega soti sara ni lialia me vakataki iko."
E sega beka ni dina na tamata dauvakalasalasa oqo? Vuqa na gauna eda sa vakaogai keda ka vakaosoosotaki keda tu ga ena ka ni bula oqo. E da vakaogai keda vakalevu ena vuli kei na cakacaka me da rawa ka vinaka kina ka me da tiko vinaka kina ena bula oqo. Kevaka eda sa rawa ni solia noda gauna levu vakaoya me rawa ni da tiko vinaka kina ena loma ni bula vakaicavacava oqo, A cava ga eda qai vakaweleweletaka kina na taro levu ka bibi sai koya "Ni cava na bula oqo e vei na vanua ko sa digitaka tu". Dua na ka me da kila deivaki tiko ni noda bula ena vuravura oqo e vakaicavacava. E rawa ni ko tauvimate ga ni kua ka ko leqa sara yani ka mai maumau wale tu yani na buno ni yadremu ena bula oqo. Ia e dua na ka me da kila tiko ni dua nai lakolako tawa vakaicavacava e sa waraki keda tiko mai liu. "Ia me vaka sa lesi me mate vakadua ko ira kecega na tamata" (Iperiu 9:27). E sega vakadua ni dua na tamata vakabauta na Kalou se sega ni vakabauta na Kalou me vakalasuya na tikina oqo. E sega ni rawa ni dua e cakitaka rawa. Na dina levu ni tiki ni vola Tabu oqo e semai toka e muri - "ka me qai muri na veilewai levu."
E dua na ka vakaloloma kevaka eda sa kila na bibi ni bula tawa mudu ka da qai vakaweleweletaka. E dina ni sa tu na noda veigauna sa lokuci tu me da na qai laki vakadinadinataka kina na ka oqo, e kea talega sa na sega ni rawa kina na veivutuni. Na bula ga oqo e sa rawa kina ni da vakarautaki keda kina. Sa dina kina na vosa ni dau vuku "Na yasana sa bale ga kina na kau, sai koya ena no ga kina." (Dauvunau 11:3).
Eso beka era na kaya "Io a cava so eda sa vakusakusataka"? Vakacava ena gauna sara au sa na qase kina meu qai vakananuma na tikina oqo? Gauna oqo au sa osooso ka sa tu nai tavi bibi meu sa qarava mada.
Ko vakadeitaka rawa vakacava ni ko rawa ni bula tiko me limasagavulu na yabaki se tolusagavulu se tini se tinikarua na vula se mani tinikarua sara na aua. Au nanuma e dua nai vakatawa ni sitoa, e vakarorogo tiko ga mai loma ni nona sitoa ni ia tiko na vunau e tautuba. Gauna e cava kina na vunau e gole ga ki loma ni nona vale mani bale sobu ka mate sara yani. Kakau ni volitaka na gauna, volia na gauna.
Ena marautaka beka li na Kalou kevaka o bula tu vakavuravura ni ko tu donu tu ia qai laki solia tu vua na Kalou nai vovo ni nomu bula ni ko sa laki qase. E dina ni Kalou e gadreva "me bula na tamata kecega" (1Timoci 2:4) ia e kacivi keda sara tu ga ena gauna saraga oqo. E gadreva tu na Kalou "me da veisorosorovi ka veivinakati kei na Kalou" (2 Korinica 5:20). Na Kalou e vakabula e dua vei rau na tamata dau butako ena kauvelatai ka udolu vaka udolu na tamata era vakabulai ena nodrai davodavo ni tauvi mate. Sega ni kenai balebale me da vakalaiva me yaco talega vei keda. Ko sega tu ni kila na ka ena yaco vei iko ena siga ni mataka. Edaidai ga oqo na siga ni bula.
E kaya na Jope 33 ni Kalou e dau vosa vei keda vakadua se vakarua, me vagolei keda tani kina mai na sala ni rusa, ia kevaka sa sega ni via vakarogoca, sa qai dregata na vosa ni veivakaro oqo. Ena gauna sa sega kina ni via rogoca nai vakaro ni Kalou ko Fero, sa qai vakaukauwataka na yalona na Kalou me kakua kina ni rawa ni qai veisau na lomana. Ena gauna ena kau cake kina nai soqosoqo lotu, sa na qai vakatara na Kalou me ia na veivakacalai mana eso vei ira kece era a rogoca nai tukutuku vinaka ka sega ni ciqoma. "me cudruvi kina ko ira kecega era sa sega ni vakabauta na ka dina, a ra vinakata ga na ka sa sega ni dodonu" (2 Cesalonaika 2:11-12). E rawa saraga ni cakava vei iko na Kalou na ka oqo kevaka o iko o sa rogoca wasoma na nona vosa ka sega tiko ga ni via ciqoma na nona veisureti
Ia, na gauna ni lialia sa vakarota oti na Kalou; a sa vakarota ena gauna edaidai vei ira tamata kecega e na veivanua kecega me ra veivutuni ni sa lokuca ko koya na siga me lewai vuravura kina e na lewa dodonu, vei koya na tamata sa lesia ko koya; a sa vakadinadina kina vei ira na tamata kecega, ena nona vakaturi koya cake tale mai na mate" (Cakacaka 17:30-31)
Kevaka esa lomamu dina na via bula, gole vua na Kalou ka vakatusa na nomu i valavala ca, qai kerei koya me vakabulai iko. "Keitou sa yaco kina mei talatala nei Karisito, me vaka sa vakamasuti kemudou na Kalou e na gusu i keitou: Keitou nai sosomi kei Karisito, keitou sa vakamamasu, mo dou veivinakati kei na Kalou. O koya sa sega vua na cala sa qisia ko koya mei soro ni nodai valavala ca; me vakayacori kina vei keda na veivakadonui ni Kalou e na vukuna." (2 Korinica 5:20-21)
"E na siga oqo, kevaka dou sa via rogoca na domona, kakua ni vakaukauwataka na yalomudou" (Iperiu 4:7)
Me nomuni na bula vinaka.
H. L. Heijkoop
Translted by Sekaia Mara, Nabua, Suva, Fiji Islands
Search the Scriptures, P.O. Box 583, Werribee, VIC 3030 Australia
Bible Distributors, Fountain House, Conduit Mews, London, SE18 7AP UK, © 2003


text:
Martin Luther
Sucu ena 10 Noveba 1483, e Jamani. Vuli ena Univesiti mai Erfurt kei Wittenberg. Vakota e 95 na ivunau ena katuba ni Castle Church me saqata kina e vuqa na ivakavuvuli ni Lotu Katolika vaka- Roma, ka okati kina na nodra dau soli ilavo na tamata me ra vosoti kina mai na nodra ivalavala ca. Mate ena 18 ni Feperueri 1546. William Tyndale: Sucu e Welesi ena 1494. Vuli e Okosivote kei Cambridge. Vakadewataka na Veiyalayalati Vou ki na vosa Vakavalagi. Solia me ra wilika na tamata na ivolanikalou me rawa ni ra kila kina na ivunau lasu kei na nodra lasulasu na iliuliu vakalotu. A vakamatei o koya ena ika 6 ni Okotova 1536.


text:
O Cei e Lewa Dina Tiko na Vuravura?
O nanuma ni . . .
Kalou?
kawatamata?
dua tale?
KA E KAYA NA IVOLATABU
“E lewa tiko na Vunica na vuravura taucoko.”—1 Joni 5:19, Vakadewa ni Vuravura Vou.
“E lako mai na Luve ni Kalou . . . me vaqeavutaka na cakacaka ni tevoro.”—1 Joni 3:8, New Century Version.
KENA YAGA VEI IKO
Vakamacalataka vinaka na vu ni leqa e vuravura.—Vakatakila 12:12.
Eda nuidei ni na vinaka cake na vuravura.—1 Joni 2:17.
EDA RAWA NI VAKABAUTA NA KA E KAYA NA IVOLATABU?
Io, qo e tolu na vuna:
Vakarau vakarusai na veiliutaki i Setani. Sa vakadeitaka tu o Jiova ni na tinia nona lewa tiko na kawatamata o Setani. E yalataka ni na ‘vakawabokotaki na Tevoro,’ qai tinimaka vakadua na ca e vakavuna o Setani.—Iperiu 2:14.
Na Kalou e digitaki Jisu Karisito me liutaka na vuravura. O Jisu e duatani sara ga mai vua na iliuliu yaloca qai daunanumi koya ga e liutaki vuravura tiko nikua. E yalataka na Kalou me baleta na veiliutaki vakatui i Jisu: “Ena lomana ko koya na tamata malumalumu ka dravudravua . . . Ena vakabula na yalodra mai na lawaki kei nai valavala kaukauwa.”—Same 72:13, 14, Ai Vola Tabu.
Sega ni lasu na Kalou. E kaya na iVolatabu: “E sega ni lasu rawa . . . na Kalou.” (Iperiu 6:18, Vakadewa ni Vuravura Vou) Ni yalataka o Jiova e dua na ka, e vaka sara ga e sa vakayacori oti! (Aisea 55:10, 11) ‘Ena biu tani na turaga ni vuravura qo.’—Joni 12:31.
VAKASAMATAKA MADA
Ena vakacava na vuravura ni sa biu tani na kena iliuliu?
E sauma na iVolatabu ena SAME 37:10, 11 kei na VAKATAKILA 21:3, 4.


text:
- Donten ni Warau Episode 12 vostfr
- Donten ni Warau 12 Vostfr
- Donten ni Warau Episode 11 vostfr
- Donten ni Warau 11 Vostfr
- Donten ni Warau 10 Vostfr
- Donten ni Warau Episode 10 vostfr
- Donten ni Warau 09 Vostfr
- Donten ni Warau Episode 9 vostfr
- Donten ni Warau 08 Vostfr
- Donten ni Warau Episode 8 vostfr
- Donten ni Warau 07 Vostfr
- Donten ni Warau Episode 7 vostfr
- Donten ni Warau 06 Vostfr
- Donten ni Warau Episode 6 vostfr
- Donten ni Warau 05 Vostfr
- Donten ni Warau Episode 5 vostfr
- Donten ni Warau Episode 4 vostfr
- Donten ni Warau 04 Vostfr
- Donten ni Warau 03 Vostfr
- Donten ni Warau Episode 3 vostfr
- Donten ni Warau Episode 2 vostfr
- Donten ni Warau 02 Vostfr
- Donten ni Warau Episode 1 vostfr
- Donten ni Warau 01 Vostfr


text:
LOMANA NA KAI NOMU- VEIBULU MAI CAIRNS
20th January, 2015By TEPOLA RAICEBE
Vakarogoca
10 Mins 34 Secs
4.8 MB
Na nerirau veitalanoa kei ISABELLA SWANN, na vunivola ni Fiji Community Association of Far North Queensland me baleta na nodratou a laki veitokoni na lewe ni soqosoqo vei ira na matavuvale kei na community e na nodratousomate kei na veibulu e lewe 8 na gone ka beitaki tiko kina oqo e dua na wekadratou ni a vakamatei iratou.
A vakaraitaka talega o Isabella na cakacaka sa cakava tiko na isoqosoqo, kuria oqori na nona vakamacalataki ira na lewe ni soqosoqo.
Danger 5, Series 2 - DVD/Digital
Only one thing stands in the way of Hitler’s ultimate quest for world domination – Danger 5!
What's the Catch? - DVD/Digital
Gourmet Farmer Matthew Evans investigates where our seafood comes from, which fish we should be eating and why.